sagorsarker/bangla-wikipedia huggingface dataset:
ফিফা ১০০

ফিফা ১০০ () ব্রাজিলীয় স্ট্রাইকার ও বিশ্ব ফুটবলের জীবিত কিংবদন্তি পেলের পছন্দ অনুযায়ী বিশ্বসেরা জীবিত ফুটবলারদের তালিকাবিশেষ। এ তালিকাটি ৪ মার্চ, ২০০৪ সালে লন্ডনে ফিফা'র এক অনুষ্ঠানে প্রকাশ করা হয়। অনুষ্ঠানটি ছিল বিশ্ব ফুটবল অঙ্গনের আন্তর্জাতিক নিয়ন্ত্রক সংস্থা ফিফা'র শতবর্ষ প্রতিষ্ঠাবার্ষিকী। দিবসটিকে স্মরণীয় করে রাখতেই মূলতঃ এ তালিকা প্রণয়ন।
এখানে ১০০ সংখ্যার মাধ্যমে ফিফার শত বর্ষ পূর্তিকে বুঝানো হয়েছে। খেলোয়াড়দের সংখ্যা প্রকৃতপক্ষে ১২৫জন। ফিফা কর্তৃপক্ষ পেলেকে ৫০ জন ঐ সময়ে বর্তমান ফুটবল মহারথী ও ৫০ জন অবসরপ্রাপ্ত খেলোয়াড়দের তালিকাসহ মোট ১০০জন খেলোয়াড়কে তালিকায় রাখার জন্য অনুরোধ করেন। কিন্তু বিশ্বের সবচেয়ে জনপ্রিয় খেলা ফুটবল থেকে সাবেক খেলোয়াড়ের সংখ্যা ৫০ জনে সীমাবদ্ধ রাখা প্রকৃতপক্ষে খুবই কঠিন ও দূরূহ ব্যাপার ছিল। তালিকায় ১২৩ জন পেশাদার পুরুষ ও ২ জন নারী ফুটবলারকে রাখা হয়েছে। তন্মধ্যে ৫০ জন সক্রিয় খেলোয়াড় ও ৭৫ জন অবসরপ্রাপ্ত খেলোয়াড় ফিফা ১০০ তালিকায় অন্তর্ভুক্ত করা হয়।
কিছু ফুটবলপ্রেমী মহল এ তালিকা প্রণয়ন ও রূপরেখা নিয়ে প্রশ্ন করেন। ফুটবল বিশারদ ও সাবেক রাজনীতিবিদ ডেভিড মেলর ইভনিং স্ট্যান্ডার্ড পত্রিকায় ফিফা ১০০ নিয়ে একটি নিবন্ধ লেখেন। তার মতে, প্রকৃত ফুটবলারদের মাঠের বাইরে রেখে নির্বাচিত খেলোয়াড়দের এ তালিকা রাজনৈতিক উদ্দেশ্য প্রণোদিতভাবে তৈরী করা হয়েছে। তিনি আরও বলেন যে, পেলের নির্বাচনের ধরনটি ফিফা অধিকর্তা সেপ ব্লাটারের কলম থেকেই বেশি এসেছে। বিশ্বের ভৌগোলিক সীমারেখা থেকে খেলোয়াড়দের তালিকা প্রণীত হয়নি। দক্ষিণ আমেরিকা এবং ইউরোপকে ঘিরেই এ তালিকা তৈরী করা হয়েছে বলে তিনি দাবী করেন। উদাহরণস্বরূপ এশিয়া এবং আফ্রিকা থেকে মাত্র সাতজন খেলোয়াড়ের নাম এ তালিকায় অন্তর্ভুক্ত হয়েছে। বিবিসি'র নিবন্ধ রচয়িতা টিম ভিকেরিও একই প্রশ্নসূচক অভিব্যক্তি প্রকাশ করেন।
ব্রাজিল জাতীয় ফুটবল দলের সাবেক মধ্যমাঠের খেলোয়াড় ও পেলের সাথী গারসন প্রতিক্রিয়া ব্যক্ত করে ব্রাজিলের টেলিভিশন অনুষ্ঠানে নিজ দৃষ্টিভঙ্গী প্রকাশ করেন। মার্কো ভ্যান বাস্তেন এবং উই সিলার - উভয়েই নৈতিকতার প্রশ্নে এ তালিকায় অংশগ্রহণ করতে অস্বীকার করেন।
মার্ক টালি

স্যার উইলিয়াম মার্ক টালি, ওবিই, (; জন্ম: ১৯৩৫) ব্রিটিশ ভারতের কলকাতায় জন্মগ্রহণকারী ব্রিটিশ ব্রডকাস্টিং কর্পোরেশন বা বিবিসি'র নয়াদিল্লি ব্যুরোর সাবেক প্রধান। ১৯৯৪ সালের জুলাই মাসে প্রধান পদ থেকে ইস্তফা দেবার পূর্বে বিবিসিতে প্রায় ত্রিশ বছর কর্মরত ছিলেন। দিল্লি ব্যুরোর প্রধান পদে বিশ বছর দায়িত্ব পালন করেন মার্ক টালি। এছাড়াও তিনি বেশ কিছু পুস্তক রচনা করেন। তিনি লন্ডনের ওরিয়েন্টাল ক্লাবের সদস্য।
ভারতের কলকাতায় জন্মগ্রহণ করেন টালি। তার পিতা ব্রিটিশ রাজের নিয়ন্ত্রণাধীন শীর্ষস্থানীয় অংশীদারী প্রতিষ্ঠানের ব্রিটিশ ব্যবসায়ী ছিলেন। শৈশবের প্রথম দশকে ভারতে অবস্থান করেন। কিন্তু ভারতীয়দের সাথে সামাজিকভাবে মেলামেশার সুযোগ পেতেন না তিনি। ইংল্যান্ডের বিদ্যালয়ে অধ্যয়ন করেন। টাইফোর্ড স্কুল, মার্লবোরো কলেজ এবং ট্রিনিটি হলে ধর্মতত্ত্ব বিষয়ে পড়াশোনা করেছেন তিনি। এরপর তিনি ক্যাম্ব্রিজের চার্চ অব ইংল্যান্ডে পাদ্রী হতে চেয়েছিলেন। কিন্তু লিঙ্কন থিওলোজিক্যাল কলেজে দুই মেয়াদে পড়াশোনার পর এ চিন্তাধারা স্থগিত করেন। এখানে ভর্তি হয়ে খ্রিষ্টান পাদ্রীদের আচরণ সম্পর্কে ওয়াকিবহাল হন; বিশেষ করে তিনি তার যৌনজীবনের সংযমতা নিয়ে সন্দেহ পোষণ করেন।
১৯৬৪ সালে তিনি বিবিসিতে যোগদান করেন। ভারতীয় সংবাদদাতা হিসেবে ১৯৬৫ সালে ভারতে চলে আসেন। দক্ষিণ এশিয়ায় অবস্থানকালীন তার কর্মজীবনে তিনি অনেকগুলো প্রধান প্রধান ঘটনাবলীর স্বাক্ষ্য বহন করে চলেছেন। তন্মধ্যে ভারত-পাকিস্তান যুদ্ধ থেকে শুরু করে বাংলাদেশের মহান মুক্তিযুদ্ধ, ভূপাল গ্যাস দুর্ঘটনা, অপারেশন ব্লু স্টার ও এর ফলশ্রুতিতে সংঘটিত ইন্দিরা গান্ধী হত্যাকাণ্ড, শিখবিরোধী দাঙ্গা, রাজীব গান্ধী হত্যাকাণ্ড ইত্যাদি বিষয়গুলো নিয়মিতভাবে বিবিসিতে প্রেরণ করতেন।
জুলাই, ১৯৯৪ সালে মার্ক টালি বিবিসি থেকে পদত্যাগ করেন। জন বার্ট নামীয় সহকর্মীর (পরবর্তীতে মহাপরিচালক) সাথে বাদানুবাদ করাই এর মূল কারণ। তিনি বার্টকে 'ভীত হয়ে প্রতিষ্ঠান চালানো' এবং 'বিবিসির নিম্নমূখীতা ও সহকর্মীদেরকে নৈতিকভাবে দূর্বল করা'র দায়ে অভিযুক্ত করেন। এরপর থেকেই তিনি স্বাধীনভাবে সাংবাদিকতা ও নতুন দিল্লিতে উপস্থাপক হিসেবে কাজ করছেন। বর্তমানে তিনি নিয়মিতভাবে বিবিসি রেডিও ৪ এর সাপ্তাহিক অনুষ্ঠান সামথিং আন্ডারস্টুড উপস্থাপন করছেন।
মার্ক টালি ১৯৮৫ সালে ওবিই পদবীতে ভূষিত হন। ১৯৯২ সালে পদ্মশ্রী পদক লাভ করেন। ২০০২ সালে নতুন বছরের সম্মাননাস্বরূপ নাইট উপাধি লাভ করেন। ২০০৫ সালে পদ্মভূষণ পদক লাভ করেন।
ভারতে অবস্থান করে তিনি ১৯৮৫ সালে তার প্রথম গ্রন্থ "অমৃতসর: মিসেস গান্ধী'জ লাস্ট ব্যাটেল" প্রকাশ করেন। এতে তিনি তার সহকর্মী ও বিবিসি দিল্লি'র প্রতিনিধি সতীশ জ্যাকবকে নিয়ে এ গ্রন্থটি রচনা করেন। তারা বইটিতে অমৃতসরের স্বর্ণমন্দিরে সংঘটিত অপারেশন ব্লু স্টারের ঘটনাবলী, ভারতীয় সেনাবাহিনী কর্তৃক শিখ বিদ্রোহীদের দমন ইত্যাদি বিষয়ের খুঁটিনাটি তুলে ধরেন। এছাড়াও, ১৯৯২ সালে টালির অন্যতম সেরা পুস্তক "নো ফুল স্টপস ইন ইন্ডিয়া" প্রকাশিত হয়।
বাংলাদেশের মুক্তিযুদ্ধে সহযোগিতার মাধ্যমে স্বাধীনতা অর্জনে ভূমিকা জন্য টালিকে বাংলাদেশের পক্ষ থেকে ২০১২ সালে 'মুক্তিযুদ্ধ মৈত্রী সম্মাননা' প্রদান করা হয়।
যানস স্কান্স্‌

যানস স্কান্স্‌ (; ) নেদারল্যান্ডের উত্তর হল্যান্ড অঞ্চলের যানস্টাড মিউনিসিপ্যালিটির যানডিযক শহরের নিকটবর্তী যানডামের পাশ্ববর্তী একটি স্থান। এটি ঐতিহাসিকভাবে মূল্যবান ও গুরুত্বপূর্ণ বাড়ি ও বায়ুকলের একটি সু-সংরক্ষিত স্থাপনা যেখানে, ১৯৭০ সালে প্রায় ৩৫টি বাড়ী স্থানান্তর করা হয়। ১৯৯৪ সালে প্রতিষ্ঠিত যানস্‌ জাদুঘর যানস স্কান্স্‌-এ অবস্থিত।
যানস স্কান্স্‌ অঞ্চলের একটি জনপ্রিয় পর্যটক আকর্ষণ এবং শিল্প ঐতিহ্যবাহী ইউরোপীয় পথসমূহ বা ইআরআইএইচ -এর গুরুত্বপূর্ণ একটি কেন্দ্রস্থল। এখানে প্রতিবছর প্রায় ৯০০,০০০ পর্যটক আসে।
১৫৭৪ সালের পর এখানে বাতচক্র তৈরী করা হয়।
মার্গারেট কোর্ট

মার্গারেট স্মিথ কোর্ট (জন্ম: ১৬ জুলাই ১৯৪২) অস্ট্রেলিয়ার একজন ক্রীড়াবিদ এবং সাবেক বিশ্বের ১নং মহিলা টেনিস খেলোয়াড়। তিনি মহিলা টেনিস খেলোয়াড়দের মধ্যে সর্বাধিকসংখ্যক গ্রান্ড স্লাম বিজয়ী হিসেবে রেকর্ডধারী; এছাড়াও অসংখ্য রেকর্ডের অধিকারী যা এখনও অক্ষুণ্ণ রয়েছে।
টেনিসের উন্মুক্ত যুগে প্রবেশের পর কোর্টই প্রথম নারী খেলোয়াড় যিনি একই বছর চারটি গ্র্যান্ড স্ল্যাম বিজয়ী হয়েছেন (ইতিহাসে ২য়); তিনি ১৯৭০ সালে এই কৃতিত্ব দেখান। কোর্ট ২৪টি একক গ্রান্ড স্লাম শিরোপা জয় করেছেন যা এখন পর্যন্ত অক্ষুণ্ণ রয়েছে। এছাড়াও কোর্ট ১৯ টি দ্বৈত শিরোপা এবং ১৯টি মিশ্র শিরোপা জয় করেছেন, যা তাকে ৬২টি প্রধান শিরোপা জয়ী হিসেবে রেকর্ডের অধিকারী করেছে। তিনিই মিশ্র দ্বৈত শিরোপা জয়ী একমাত্র নারী খেলোয়াড়, যা তিনি দুবার করেছেন। সকল ধরনের মাঠে তার জয়ের হার ৯১.৬৮ (১১৮০-১০৭), যা একটি রেকর্ড। আন্তর্জাতিক টেনিস হল অব ফেম কর্তৃপক্ষের মতে, "শক্তি ও সামর্থ্যে অদ্বিতীয়"। বিশ্লষকদের কারো কারো মতে, "তিনি সর্বকালের সেরা নারী খেলোয়াড়"।
জীবন বীমা

জীবন বীমা এমন একটি চুক্তি যা একজন বীমা গ্রহীতা ও একটি বীমা প্রতিষ্ঠানের মধ্যে সম্পাদিত হয়; যেখানে বীমা প্রতিষ্ঠান এই মর্মে নিশ্চয়তা প্রদান করে যে বীমা গ্রহীতার মৃত্যু হলে একটি নির্দিষ্ট পরিমাণ অর্থ বীমা গ্রহীতার উত্তরাধিকারীকে প্রদান করবে। চুক্তির শর্তানুসারে কখনো কখনো মারাত্মক অসুস্থ হলেও বীমা গ্রহীতা অর্থ পেয়ে থাকে। বীমা গ্রহীতা সাধারণতঃ এককালীন বা নির্দিষ্ট সময়ান্তে বীমা কর্তৃপক্ষকে নির্দিষ্ট পরিমাণ অর্থ প্রদান করে থাকে।
বীমা গ্রহীতার সুবিধা হচ্ছে "মানসিক প্রশান্তি" লাভ; কারণ তিনি জানেন যে তার মৃত্যুর পর তার উত্তরাধিকারীরা অর্থ সমস্যায় পতিত হবে না।
এই পদ্ধতিটিতে অবসর গ্রহণের পর আর্থিক সুবিধা লাভের জন্যও ব্যবহার করা হয়, যদি বীমা গ্রহীতা সতর্কতার সাথে বীমা গ্রহণ করেন ও শর্তাবলীতে এরূপ উল্লেখ করেন।
জীবন বীমা একটি আইনগত চুক্তি এবং চুক্তির শর্ত বীমার আওতা দ্বারা সীমাবদ্ধ। এখানে বিশেষ শর্তাবলী লিখিত থাকে এবং তার দায় বীমা গ্রহীতার উপর বর্তায়; যেমনঃ আত্মহত্যা, যুদ্ধ প্রভৃতি কারণে মৃত্যু ঘটলে বীমা কর্তৃপক্ষের পক্ষ থেকে বীমা গ্রহীতার উত্তরাধিকারীকে কোনোরূপ অর্থ প্রদান করা হয় না।
জীবন-নির্ভর চুক্তি দুটি প্রধান ধারায় বিভক্ত:
সু গার্ডনার

সু গার্ডনার (জন্মঃ ১১ মে, ১৯৬৭) হচ্ছেন একজন কানাডিয়ান সাংবাদিক অলাভজনক ও ব্যবসায়ী নির্বাহী। তিনি ডিসেম্বর ২০০৭ থেকে মে ২০১৪ পর্যন্ত উইকিমিডিয়া ফাউন্ডেশনের নির্বাহী পরিচালক ছিলেন। তিনি এর পূর্বে কানাডিয়ান ব্রডকাস্টিং করপোরেশনের ওয়েবসাইট এবং অনলাইন নিউজ আউটলেটের পরিচালক ছিলেন। ফোর্বস ম্যাগাজিন অনুযায়ী তিনি ২০১২ সালে সারা পৃথিবীতে ৭০তম ক্ষমতাবান নারী হিসেবে স্বীকৃতি পান। এটা বিশেষভাবে উল্লেখযোগ্য যে, তিনি স্টপ অনলাইন পাইরেসি অ্যাক্টের প্রতিবাদে সারা দিন উইকিপিডিয়া ব্ল্যাকআউট পরিচালনা করেছিলেন।
গার্নার কানাডার অন্টারিওর পোর্ট হোপে বেড়ে উঠেন এবং তিনি ছিলেন একজন অ্যাংলিকান মিনিস্টার এবং স্কুল অধ্যক্ষের কন্যা। তিনি রাইয়ারসান বিশ্ববিদ্যালয় থেকে সাংবাদিকতার উপর ডিগ্রী গ্রহণ করেন। ১৯৯০ সালে তিনি "অ্যাজ ইট হ্যাপেনস" (As It Happens) অনুষ্ঠানের মধ্য দিয়ে কানাডিয়ান ব্রডকাস্টিং করপোরেশনে তার পেশা জীবন শুরু করেন। তিনি সিবিসি রেডিওর (CBC Radio) সাম্প্রতিক বিষয় এবং নিউজওয়ার্ল্ড ইন্টারন্যাশনালে (Newsworld International) এক যুগেরও বেশি সময় ধরে প্রযোজক, প্রতিবেদক এবং ডকুমেন্টারি মেকার হিসেবে কাজ করেছেন পপ কালচার এবং সামাজিক ইস্যু সমূহ কেন্দ্রীভূত করে।
২০০৬ সালের মার্চে তিনি CBC.ca (CBC ওয়েবসাইট এবং ইন্টারনেট প্ল্যাটফর্ম) এর ঊর্ধ্বতন পরিচালক হিসেবে ক্লড গ্যালিপাও এর স্থলাভিষিক্ত হন।
২০০৭ সালের মে মাসে গার্ডনার সিবিসি ত্যাগ করেন এবং এর পরেই উইকিমিডিয়া ফাউন্ডেশনের অপারেশনস এবং গভার্নেন্সের উপর বিশেষ উপদেষ্টা হিসেবে কনসাল্টিং শুরু করেন।
২০০৭ সালের ডিসেম্বরে তাকে ফাউন্ডেশনের নির্বাহী পরিচালক হিসেবে নেয়া হয়। পরবর্তি দুই বছর তিনি কর্মচারী ও তহবিল সংগ্রহ টিমের বৃদ্ধি তত্ত্বাবধান করেন এবং ফ্লোরিডার টাম্পা থেকে সান ফ্রান্সিস্কোতে কার্যালয় স্থানান্তর করেন।
২০০৯ সালের অক্টোবরে হাফিংটন পোস্টে Media game changers of the years এ দশ জনের একজন হিসেবে তার নাম ঘোষণা করা হয় উইকিমিডিয়ার কাজে নতুন মিডিয়ার উপর প্রভাবের জন্য।
২০১২ সালের জানুয়ারিতে উইকিমিডিয়া যখন তার বাৎসরিক তহবিলের লক্ষ্য অর্জন করেন তখন গার্ডনারকে অল্প সময়ের জন্য প্রতি পৃষ্ঠার উপরে তার ছবি ও ধন্যবাদ জ্ঞাপক পত্রের (Thank you letter) লিঙ্কসহ দেখা যায়।
নরম্যান জোসেফ উডল্যান্ড

নরম্যান জোসেফ উডল্যান্ড (; জন্ম: ৬ সেপ্টেম্বর, ১৯২১ - মৃত্যু: ৯ ডিসেম্বর, ২০১২) মার্কিন যুক্তরাষ্ট্রের নিউ জার্সি রাজ্যে জন্মগ্রহণকারী আমেরিকান বিজ্ঞানী। তিনি বারকোড নামীয় যন্ত্র আবিষ্কারে অংশগ্রহণ করে স্মরণীয় হয়ে আছেন। অক্টোবর, ১৯৫২ সালে তিনি মার্কিন মেধাসত্ত্ব ২,৬১২,৯৯৪ আইনে যন্ত্রটির নিবন্ধন করেছেন। "এন. জোসেফ উডল্যান্ড" এবং "এন. জে. উডল্যান্ড" নামেও তিনি বিশ্বব্যাপী পরিচিতি পেয়েছেন।
ইহুদী পরিবারের জ্যেষ্ঠ সন্তানরূপে ৬ সেপ্টেম্বর, ১৯২১ সালে নিউ জার্সির আটলান্টিক সিটিতে জন্মগ্রহণ করেন। আটলান্টিক সিটি হাইস্কুল থেকে স্নাতক ডিগ্রী সম্পন্ন করেন। এরপর ১৯৪৭ সালে ড্রেক্সেল বিশ্ববিদ্যালয় থেকে যান্ত্রিক প্রকৌশলবিদ্যায় বিজ্ঞানে স্নাতক ডিগ্রী অর্জন করেন। ড্রেক্সেল বিশ্ববিদ্যালয় তখন ড্রেক্সেল ইনস্টিটিউট অব টেকনোলজি নামে পরিচিতি ছিল। দ্বিতীয় বিশ্বযুদ্ধে তিনি সামরিক বাহিনীতে কর্মরত ছিলেন। তখন তিনি কারিগরী সহকারী হিসেবে ম্যানহাটন প্রকল্পে কাজ করেন। ১৯৪৮-১৯৪৯ সাল পর্যন্ত ড্রেক্সেলে যান্ত্রিক প্রকৌশলবিদ্যা বিষয়ের প্রভাষকরূপে কর্মরত ছিলেন উডল্যান্ড। ৯ ডিসেম্বর, ২০১২ সালে নিউ জার্সির এজওয়াটার এলাকায় মৃত্যুবরণ করেন।
১৯৪৮ সালে উডল্যান্ডের সাথে বানার্র্ড সিলভার নামীয় ড্রেক্সেল বিশ্ববিদ্যালয়ের অধ্যয়নরত ছাত্র সুপারমার্কেটের এক নির্বাহীকে ডিনের কার্যালয়ে তার সমস্যার কথা তুলে ধরতে শুনতে পান। সমস্যাটি ছিল কীভাবে পণ্যের তথ্যাবলী স্বয়ংক্রিয়ভাবে পরীক্ষণ করা সম্ভব হতে পারে। ডিন এ সমস্যাটি এড়িয়ে যান। কিন্তু সিলভার উডল্যান্ডের সাথে সমস্যাটি নিয়ে আলোচনা করেন। কিছু প্রাথমিক পরিকল্পনা গ্রহণ করে উডল্যান্ড তাকে আশ্বস্ত করেন যে তারা পণ্যের বিপণনজনিত সমস্যাটির সমাধানের লক্ষ্যে কাজ করে যাবেন।
এরপর তিনি বাজার থেকে কিছু তথ্য সংগ্রহ করেন। শিক্ষকতার চাকরি ত্যাগ করে দাদার বাড়ীতে চলে যান। সমুদ্র সৈকতে অবস্থানকালীন উডল্যান্ড পুনরায় এ সমস্যায় পড়েন। তিনি মোর্স কোডের বিন্দু এবং ড্যাশের মাধ্যমে বৈদ্যুতিকভাবে তথ্য প্রেরণ বিষয়ে অবগত হন। তিনিও বিন্দু এবং ড্যাশের মাধ্যমে মোর্স কোডের ন্যায় রেখা ব্যবহার করে তথ্য প্রেরণের জন্যে কাজ করতে থাকেন। হাতের আঙ্গুল প্রয়োগ করে সরু রেখা তৈরী করে বিন্দু এবং ড্যাশের মাধ্যমে দ্বি-মাত্রিক ধারণার সন্ধান পান যা পরবর্তীতে বারকোড নির্মাণে সহায়তা করে।
পাথারিয়া পাহাড়

পাথারিয়া পাহাড় মৌলভীবাজার জেলার বড়লেখা উপজেলায় অবস্থিত, যার পূর্ব নাম "আদম আইল"। এই পাহাড়ের উপর থেকে পতিত পানিতেই সৃষ্টি হয়েছে মাধবকুণ্ড জলপ্রপাত।
এই পাহাড়টি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার বড়লেখা উপজেলার ৮ নম্বর দক্ষিণভাগ ইউনিয়নের অধীন গৌরনগর মৌজার অন্তর্গত। এই পাহাড়, সিলেট সদর থেকে ৭২ কিলোমিটার, মৌলভীবাজার জেলা থেকে ৭০ কিলোমিটার, কুলাউড়া রেলওয়ে জংশন থেকে ৩২ কিলোমিটার এবং কাঁঠালতলী থেকে ৮ কিলোমিটার দূরত্বে অবস্থিত।
প্রায় এক হাজার বছর আগে এই অঞ্চলটি গভীর অরণ্য দ্বারা পূর্ণ ছিলো এবং এখানে "পাথরি" নামক নাগা জনগোষ্ঠীর একটি উপশাখার অধিবাসীরা বসবাস করত। কালক্রমে বসবাসকারী জনগোষ্ঠীর নামের সাথে মিল থেকে এই অরণ্য অঞ্চলের নাম 'পাথারিয়া' হয়।
এই পাহাড়টি ২৪ কিলোমিটার অঞ্চল জুড়ে বিস্তৃত। এটি বাংলাদেশের সাথে ভারতের পূর্ব দিকের সীমান্তবর্তী খাসিয়া-জয়ন্তীয়া উচ্চভূমির একটি বর্ধিত অংশ যার অপর অংশ ভারতের আসামে বিস্তৃত।
এখানে পূর্বে প্রচুর প্রাকৃতিক কমলা লেবুর গাছ থাকলেও বর্তমানে তার সংখ্যা হ্রাস পেয়েছে। এই বনাঞ্চলটি আগর-আতর কাঠ গাছের জন্য বিখ্যাত। বর্তমানে এখানে যেসব প্রাকৃতিক উদ্ভিদ দেখা যায় তার মধ্যে রয়েছেঃ নাগকেশর, পালান, বাঁশ, বেত, কালাকস্তুরী বা মুশকদানা ও বনঢ্যাড়শ।
২০১২ বাংলাদেশ প্রিমিয়ার লিগের খেলোয়াড় নিলাম

বাংলাদেশ প্রিমিয়ার লিগ ২০১২ এর জন্য খেলোয়াড় নিলাম জানুয়ারি ১৯, ২০১২ হোটেল রেডিসন, ঢাকায় অনুষ্ঠিত হয়। প্রত্যেক ফ্রেঞ্চাইজি সর্বোচ্চ ১০ জন দেশীয় খেলোয়াড় এবং ৮ জন বিদেশী খেলোয়াড় কিনতে পারবে। প্রত্যেক ফ্রেঞ্চাইজি জন্য ১ জন করে আইকন খেলোয়াড় ঠিক করা ছিল। খেলোয়াড়দের ভিত্তি মূল্য ছিল সর্বনিন্ম $২০,০০০ থেকে সর্বোচ্চ $১০০,০০০। 
দেশীয় খেলোয়াড়দের সর্বোচ্চ ৩টি ভিত্তি মূল্য নিচে দেওয়া হল :
স্থানীয় সর্বোচ্চ দামি খেলোয়াড়ের তুলনায় আইকন খেলোয়াড় ৫% বেশি মূল্য (বেতন) পাবেন। 
বিদেশী খেলোয়াড়দের সর্বোচ্চ ৩টি ভিত্তি মূল্য নিচে দেওয়া হল :
এই খেলোয়াড়রা নিলামে অবিক্রিত ছিল।
অনেক ফ্রেঞ্চাইজি নিলামের পর আরও কিছু খেলোয়াড় কিনে, জাতীয় দলে খেলা অথবা আঘাতপ্রাপ্ত হওয়াই যাদেরকে টুর্নামেন্টে পাওয়া যাবে না তাদের বদলি হিসেবে।
রাগীব আলী

রাগীব আলী (জন্ম: ১০ অক্টোবর ১৯৩৮) হলেন একজন বাংলাদেশী শিল্পপতি ও উদ্যোক্তা। তিনি উপমহাদেশের সবচেয়ে প্রাচীন চা বাগান মালনীছড়া চা বাগানের বর্তমান স্বত্ত্বাধিকারী।
রাগীব আলী তৎকালীন ব্রিটিশ ভারতের আসামের সিলেটের বিশ্বনাথের তালিবপুর রাগীবনগর গ্রামে জন্মগ্রহণ করেন। তার পিতার নাম সৈয়দ রাশীদ আলী এবং মায়ের নাম বেগম রাবেয়া বানু।
তিনি বিশ্বনাথের তালিবপুর পাঠশালা ও লক্ষীবাসা মধ্যবঙ্গ বিদ্যালয় থেকে প্রাথমিক শিক্ষা সমাপন করে রাজা জি.সি. হাইস্কুলে ভর্তি হয়ে এসএসসি পাশ করেন। স্টুডেন্টশীপ ভিসা নিয়ে ইংল্যান্ড গমন করে জেরার্ড স্ট্রিটের অ্যাশলি কলেজ থেকে এ-লেভেল সম্পন্ন করেন। পরবর্তীতে আমেরিকান ইউনিভার্সিটি থেকে বিবিএ ও এমবিএ ডিগ্রী সম্পন্ন করেন। তিনি আমেরিকান ইউনিভার্সিটি থেকে ২০১৩ সালে “টি ফর ফুড সিকিউরিটি” বিষয়ের ওপর সম্মানসূচক পিএইচডি ডিগ্রী লাভ করেন। চা-শিল্পের ওপর তিনি ‘ডিপ্লোমা ইন টি’ কোর্স সম্পন্ন করেন।
রাগীব আলী ১৯৬১ সাল থেকে ব্যবসা-বাণিজ্যে মনোনিবেশ করেন। তিনি সাউথইস্ট ব্যাংকের প্রতিষ্ঠাতা ভাইস চেয়ারম্যান ও সাবেক চেয়ারম্যান। বাংলাদেশ জেনারেল ইন্সুরেন্স কোম্পানীর প্রতিষ্ঠাতা ভাইস চেয়ারম্যান।
মৌলভীবাজার চেম্বার অব কমার্স এণ্ড ইন্ডাস্ট্রিজের প্রতিষ্ঠাতা সভাপতি।
তিনি বাংলাদেশের প্রাচীন চা বাগান মালনীছড়া টি এস্টেট, রাজনগর চা বাগান, তারাপুর চা বাগান, লোভাছড়া চা বাগান, দলই চা বাগান, কাশীপুর চা বাগানের বর্তমান স্বত্ত্বাধিকারী। তিনি দি সিলেট টি কোম্পানীর স্বত্বাধিকারী।
রাগীব আলী বেশ কয়েকটি শিক্ষা প্রতিষ্ঠানের প্রতিষ্ঠাতা ও উদ্যোক্তা। তিনি বেসরকারী বিশ্ববিদ্যালয় নর্থ সাউথ বিশ্ববিদ্যালয়ের একজন উদ্যোক্তা এবং ট্রাস্টি বোর্ডের সদস্য, সাউথ ইষ্ট বিশ্ববিদ্যালয়েরও তিনি অন্যতম প্রতিষ্ঠাতা। তিনি সিলেটে প্রথম বেসরকারী মালিকানার মেডিক্যাল কলেজ জালালাবাদ রাগীব-রাবেয়া মেডিকেল কলেজ এবং লিডিং ইউনিভার্সিটি প্রতিষ্ঠা করেন।
মুক্তিযুদ্ধের সময় বিদেশে তথা লন্ডন থেকে দেশের মুক্তিযুদ্ধের জন্য সহায়তা করেছেন। মুক্তিযোদ্ধাদের সহায়তায় অগ্রগামী ভূমিকা পালন করেন।
রাগীব আলী সম্পর্কে বিভিন্ন সময় বেশ কিছু অভিযোগ উত্থাপন করা হয়েছে; যার মধ্যে রয়েছে, হিন্দুদের দেবোত্তর সম্পত্তি দখল প্রভৃতি। সরকারি সম্পত্তি দখলের অভিযোগে তিনি জেল খেটেছেন এবং পরবর্তীতে সুপ্রীমকোর্ট কর্তৃক জামিনে মুক্তিলাভ করেন।
রাগীব আলী ২৯ মার্চ ১৯৬৩ সালে সিলেটের আম্বরখানার রায়হুসেন মাহফিজ হাউজ পাক্কাবাড়ির ইরফান আলী চেীধুরীর পঞ্চম সন্তান রাবেয়া খাতুন চৌধুরীর সাথে বিবাহ বন্ধনে আবদ্ধ হন। এই দম্পতির দুই সন্তান আব্দুল হাই ও রেজিনা কাদির।
সাতকরা

সাতকরা বা সাতকড়া (বৈজ্ঞানিক নাম: "Citrus macroptera") হল Rutaceae পরিবারের সাইট্রাস গণের অন্তর্ভুক্ত লেবু জাতীয় ফলের গাছ। এটি সিলেট, মালয়েশিয়া এবং মেলানেশিয়ার একটি স্থানীয় ফল।
সাতকরা বিশেষ ঘ্রাণযুক্ত লেবু জাতীয় এক প্রকার টক ফল, যা সব্জির আনুষঙ্গিক হিসেবে রান্নায় ব্যবহৃত হয়। সাইট্রাস গোত্রের অন্তর্ভুক্ত লেবুজাতীয় একটি ফল। লেবুগাছের মতো সাতকরার কাঁটাভরা গাছ ২০ থেকে ২৫ ফুট লম্বা হয়। ফাল্গুন মাসে ফুল আসে। জ্যৈষ্ঠ-আষাঢ়ে ফল হয়। কমলা চাষের মতো নিরবচ্ছিন্ন কোনো চাষপদ্ধতি না থাকায় সাতকরার উৎপাদন সংক্রান্ত কোনো পরিসংখ্যান কৃষি সম্প্রসারণ অধিদপ্তরে নেই। সিলেটে এর প্রচুর চাহিদার কারণে পার্শ্ববর্তী দেশ ভারতের আসাম ও মেঘালয় থেকেও সাতকরা আমদানি হয়।
এই ফল ভারতের আসামের পাহাড়ি এলাকার ও পার্শ্ববর্তী এলাকার আদি ফল, যা বাংলাদেশের সিলেটের জৈন্তাপুর, গোয়াইনঘাটের জাফলং ছাড়াও এখানকার পাহাড়-টিলায় চাষ হয়।
সাতকরা একটি ভিটামিন সমৃদ্ধ ফল এবং এর পুষ্টিমান অনেক উন্নত। এতে রয়েছে প্রচুর পরিমাণে ভিটামিন সি, ক্যালসিয়াম ও ফসফরাস। এটি ওষধি হিসেবেও ব্যবহৃত হয়ে থাকে।
বাংলাদেশে, বিশেষ করে সিলেটে, এটিকে সবজি হিসাবে খাওয়া হয়। এটির মজ্জাটি টক-মিষ্টি স্বাদের কারণে সাধারণতফেলে দেওয়া হয়। ঘন বাহিরের অংশ ছোট ছোট টুকরো টুকরো করে কাটা হয় এবং (সবুজ বা পাকা) গরুর মাংস, মাটন এবং মাছের তরকারীতে দিয়ে রান্না করা হয়। রন্ধন এবং গ্রাহনের জন্য বাহিরের অংশটি প্রায়শই রোদে শুকানো হয়। ফলটি আচারেরও প্রাথমিক উপাদান হিসেবেও ব্যবহৃত হয়। এটি ব্রিটিশ বাংলাদেশী ফাস্টফুডের রেস্তোঁরাগুলিতে ডোনার কাবাবেও ব্যবহৃত হয়।
"C. macroptera var. annamensis" ফল বাংলাদেশ থেকে রফতানি করা হয়, এগুলির তেল সুগন্ধি শিল্পে ব্যবহৃত হয়।
চট্টেশ্বরী মন্দির

চট্টেশ্বরী কালী মায়ের বিগ্রহ মন্দির বাংলাদেশের বিখ্যাত হিন্দু মন্দিরসমূহের মধ্যে অন্যতম। জনশ্রুতি মতে, প্রায় ৩০০-৩৫০ বছর পূর্বে আর্য ঋষি যোগী ও সাধু সন্ন্যাসীদের মাধ্যমে চট্টেশ্বরী দেবীর প্রকাশ ঘটে। এটি বাংলাদেশের বন্দর নগরী চট্টগ্রামের চট্টেশ্বরী সড়কে তিন পাহাড়ের কোনে অবস্থিত।
সত্য যুগে দক্ষ যজ্ঞের পর সতী মাতা দেহ ত্যাগ করলে মহাদেব সতীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করলে বিষ্ণু দেব সুদর্শন চক্র দ্বারা সতীর মৃতদেহ ছেদন করেন। এতে সতী মাতার দেহখণ্ডসমূহ ভারতীয় উপমহাদেশের বিভিন্ন স্থানে পতিত হয় এবং এ সকল স্থানসমূহ শক্তিপীঠ হিসেবে পরিচিতি পায়।
চট্টেশ্বরী কালী মন্দির সনাতন ধর্মালম্বীদের কাছে অতি গুরুত্বপূর্ণ একটি স্থান। সারা পৃথিবীতে সনাতন ধর্মের ৫১ পীঠের একটি চট্টেশ্বরী কালী মন্দির । দেশ-বিদেশের বহু সনাতন ধর্মের অনুসারীরা প্রতি বছর চট্টেশ্বরী কালী মন্দির পরিদর্শনে আসেন ও সেখানে দেবীর সন্তুষ্টির জন্য পূজা অর্চনা দিয়ে থাকেন। সনাতন ধর্মালম্বীদের বাইরেও ঐতিহাসিক গুরুত্ব বিবেচনায় অসংখ্য মানুষ বিভিন্ন সময়ে এ কালী মন্দির দর্শন করেন। সনাতন ধর্মালম্বীদের বিশ্বাস, দেহত্যাগের পর দেবী সতীর শরীর যে ৫১ খণ্ড হয়ে যায় তার পাঁচটি খন্ড বাংলাদেশের বিভিন্ন স্থানে ছড়িয়ে পড়ে। অন্য অংশগুলো ভারত, পাকিস্তান, নেপাল, আফগানিস্তান ও চীনে পড়ে।
দেবী চট্টেশ্বরী হলেন দেবী আদ্যাশক্তি মহামায়া দেবী দুর্গা তথা কালী মাতার রূপ বিশেষ। মূল রাস্তা থেকে একটু উঁচুতে সিঁড়ি দিয়ে উঠে মধ্যের বাঁধানো চত্বরটির বামদিকে কালী মায়ের মন্দির ও ডানদিকে শিব ঠাকুরের মন্দির। যেটি একটি ভৈরবের প্রতীক , যা মাতা সতীর কুণ্ডকে প্রতিরক্ষা দান করে। শিব মন্দিরের পাশে রয়েছে একটি কুন্ড।
চট্টেশ্বরী মন্দিরের প্রথম কালী মাতার প্রতিমা নিয়ে কিংবদন্তি রয়েছে। ধর্মগ্রন্থ ও সেবাইতের ধারণা অনুযায়ী স্বপ্নাদিষ্ট কালীমাতার একটি নিমকাঠের মূর্তি নির্মাণ করেছিলেন খ্রিষাণগীর নামে জনৈক মহারাজ। মূর্তিটি দক্ষিণকালীর। যাঁর পুজো করলে জাগতিক ও পারমার্থিক সবরকম ফললাভ ও মনস্কামনা পূর্ন হয়।চট্টেশ্বরী মাতার সাধনা শুরু করেন চট্টগ্রাম জেলার বোয়ালখালি থানার সরোয়াতলি গ্রামের অধিবাসী সাধক রামসুন্দর দেবশর্মণ। সাধনার পাশাপাশি মায়ের পুজোও নিয়মিত চলতে থাকে। কথিত আছে কবি নবীন চন্দ্র সেন (তৎকালীন ডেপুটি ম্যাজিস্ট্রেট) এই সেবাপুজোর জন্য রামসুন্দর দেবশর্মণকে নগদ ৫০০ টাকা দিয়ে সাহায্য করেছিলেন।বাংলাদেশের স্বাধীনতা যুদ্ধের সময় পাকহানাদার বাহিনী ও তাদের সহযোগীদের দ্বারা এই মন্দিরটি ব্যাপকভাবে ক্ষতিগ্রস্ত হয় এবং মন্দিরের সেবায়েতের বাড়ি ও বিগ্রহ বিনষ্ট করা হয়। শ্রীচট্টেশ্বরী মাতার প্রাচীন নিমকাঠের মূর্তিটি খণ্ডবিখণ্ড করেছিল। এরপর মূর্তিটির যে অংশগুলি উদ্ধার করা সম্ভব হয়েছিল, সেগুলি জোড়া দেওয়া সম্ভব হয়েছে। দেশ স্বাধীনতা লাভের পর মন্দিরের সেবায়েত ডাঃ তারাপদ অধিকারী তৎকালীন পশ্চিমবঙ্গের বাণিজ্য মন্ত্রী তরুণ কান্তি ঘোষ এবং সনাতন ধর্মীদের সাহায্য ও সহযোগিতায় কষ্টি পাথরের কালী মাতার প্রতিমা ও শ্বেত পাথরের শিব বিগ্রহ পুনঃনির্মাণ করেন, যাতে ও বাংলাদেশ সরকারও প্রত্যক্ষ সহযোগিতা করে।
মায়ের শান্ত শ্রী। করুণাঘন দৃষ্টি। শ্রী চট্টেশ্বরীর বর্তমান মূর্তিটি কষ্টিপাথরের। শ্বেতপাথরের শিব মায়ের শ্রীচরণতলে। দামি দামি অলংকার শোভিতা মাতৃমূর্তি। নিত্যপুজো হয়।
শ্যামাপুজো এই মন্দিরের প্রধান উৎসব।প্রতিদিন ভোর ৫টায় মন্দির খোলে। বন্ধ হয় রাত ১১টায়। দুপুরে ঘণ্টা দেড়েক মন্দির বন্ধ থাকে। বিজয়বাবুর পরিবারেরই চার-পাঁচজন পূজারি। ভক্তরা এই মন্দিরে মানতও করেন। শ্যামাপুজো এই মন্দিরের সবথেকে বড় উৎসব। আগে পুজোয় তিনশোর ওপর ছাগবলি হত। এখন বলির সংখ্যা প্রায় অর্ধেক হয়ে গিয়েছে।
স্বামীবাগ মন্দির

স্বামীবাগ মন্দির বাংলাদেশের রাজধানী ঢাকায় অবস্থিত একটি প্রধান হিন্দু মন্দির। এখান বৈষ্ণব সম্প্রদায়ের ইসকন এর ব্যবস্থাপনাধীন অনেক মন্দির রয়েছে। প্রতি বছর এখানকার শ্রীশ্রী রাধা গোবিন্দ মন্দির হতে জগন্নাথের রথযাত্রা শুরু হয়ে ঢাকেশ্বরী জাতীয় মন্দিরে গিয়ে শেষ হয়।
স্বামীবাগে শ্রীশ্রী রাধা গোবিন্দ মন্দির মন্দিরের পাশাপাশি শিব মন্দির ও কালী মন্দির রয়েছে। এই দুই মন্দিরের প্রতিষ্ঠা ২১ বৈশাখ ১৮২৪ শকাব্দ, রবিবার কৃষ্ণ একাদশী (১৯০২ খ্রিস্টাব্দ) তে হয়েছিল।
পুঠিয়া মন্দির চত্বর

বাংলাদেশের রাজশাহী বিভাগের পুঠিয়া উপজেলায় কয়েকটি উল্লেখযোগ্য পুরনো হিন্দু মন্দির নিয়ে পুঠিয়া মন্দির চত্বর। রাজশাহী শহরের ২৩ কিলোমিটার পূর্বে অবস্থিত এখানে বাংলাদেশের সবচেয়ে বেশি সংখ্যক ঐতিহাসিক মন্দির রয়েছে। রাজশাহীর বিখ্যাত জনহিতৈষী পুঠিয়া রাজ পরিবারের হিন্দু জমিদার রাজাদের দ্বারা মন্দিরগুলো প্রতিষ্ঠিত হয়েছিল।
মন্দিরগুলোর বেশ কয়েকটি টেরাকোটা সংবলিত এবং এগুলোর স্থাপত্য জোড় বাংলা স্থাপত্য রীতির সদৃশ। তবে এতে অন্যান্য স্থাপত্য রীতির মিশেল ঘটেছে। পুঠিয়ার রাজবাড়িটি ইন্দো-সারাসেনিক স্থাপত্য রীতি অনুসারে নির্মিত। এই রীতিতে গতানুগতিক হিন্দু স্থাপত্য রীতির সাথে রেনেসাঁস যুগের ইউরোপীয় স্থাপত্যের সংযোগ ঘটেছে। পুঠিয়ার মন্দিরগুলো একটি বিশালাকার লেক বা জলাধারের চারপাশজুড়ে নির্মিত। মন্দিরগুলোর মাঝে একটি সবুজ চত্বরও রয়েছে। 
রাজা পিতাম্বর ছিলেন পুঠিয়া জমিদার বংশের প্রতিষ্ঠাতা। তবে প্রাচীন এই এলাকার অধিপতি ছিলেন লস্করী খান। লস্করী খান সম্রাট আকবরের শাসনামলে বিদ্রোহী হয়ে উঠলে সেনাপতি মানসিংহ শাসনভার পিতাম্বরের হাতে তুলে দেন। ব্রিটিশ-বাংলার দ্বিতীয় বৃহত্তম জমিদারী ছিল এই পুঠিয়া রাজবংশের। সম্পদের দিক থেকে তারা ছিল ব্রিটিশ-বাংলার সবচেয়ে ধনী। ভারত স্বাধীন হলে তৎকালীন পাকিস্তান সরকার জমিদারি প্রথা বিলুপ্ত করে এবং জমিদারির সব সম্পত্তি বাজেয়াপ্ত করে। পুঠিয়া রাজবংশ তখন ভারতে স্থানান্তরিত হয়।
পুঠিয়া মন্দির চত্বরে মোট ১৩টি মন্দির রয়েছে।
বড় কালী বাড়ি মন্দির

বড় কালী বাড়ি মন্দির বাংলাদেশের ময়মনসিংহ জেলার অন্যতম পুরনো হিন্দু মন্দির। হিন্দু দেবতা কালীর উদ্দেশ্যে মন্দিরটি নিবেদিত।
ইতিহাস 
মন্দির টি নবাব আলীবর্দি খান এর আমলে প্রতিষ্ঠিত হয়।মন্দির টি শহরের অন্যতম প্রাচীন মন্দির।
স্থানীয় মানুষদের মতে মন্দিরের প্রধান প্রতিষ্ঠিত বিগ্রহ পাওয়া গিয়েছিল ব্রহ্মপুত্র নদে।সেই সময়কার বিশাল ব্রহ্মপুত্র নদে কিছুধীবর (জেলে) মাছ শিকার করত।একদিন এক ধীবরের জালে উঠে আসেন স্বয়ং মা কালীর বিগ্রহ। ধীবর মায়ের মূর্তি দেখে "জয়মা কালী " "জয় মা কালী "  বলে ধ্বনি দিতে থাকেন।তখনকার নদের পাড় ঘেষা জঙ্গল কেটে এক বিরাট গাছের নিচে ঘর বানিয়েএকাধিক তান্ত্রিকের উপস্থিতিতে পঞ্চমুন্ডীর আসনে মা কে প্রতিষ্ঠিত করা হয়।প্রতিষ্ঠার পর ধীবরের দেওয়া সেই প্রথম ধ্বনিঅনুসারে মন্দিরটির নাম হয় "শ্রী শ্রী জয়কালী মাতার মন্দির"।পরবর্তীতে যখন শহরে সিদ্ধেশ্বরী কালী মন্দির প্রতিষ্ঠা হয়,তখনআকারে বড় মন্দির হওয়ায় ভক্তদের নিকট বড় কালীবাড়ী মন্দির নামটি জনপ্রিয়তা পায়।
কালক্রমে নতুন কিছু মন্দির প্রতিষ্ঠার পর ৮ই জ্যৈষ্ঠ মন্দিরের প্রতিষ্ঠা দিবস হিসেবে পালিত হয়ে আসছ।
মন্দিরের নাম অনুসারে মেইন রাস্তার নাম কালীবাড়ী রোড নাম করন করা হয়।
বর্তমান
মন্দিরটি আবার পুনরায় নির্মাণের পর ২০২৫ সাল থেকে আবার নতুন মন্দিরে মায়ের নিত্য পূজা হবে ।নতুন এক বিগ্রহ স্থাপন করা হয়েছে যা আগের সেই পঞ্চমুন্ডীর আসনের উপরেই স্থাপিত। কালী মন্দির ব্যতিত ভগবান শিব মন্দির,বিষ্ণু মন্দির,মনসা মন্দির,হনুমান মন্দির,শনি মন্দির,গনেশ মন্দির ও বিপদনাশিনী মন্দির রয়েছে। এছাড়াও দুর্গা মন্দির রয়েছে যেখানে বছরের বড় বড় পূজা গুলো অনুষ্ঠিত হয়।
এই মন্দিরের মূল উৎসব হল কালীপূজা, যা প্রতি বছর পালিত হয়।প্রতিবছর দিপাবলীতে প্রচুর ভক্তবৃন্দের আগমন ঘটে।পূর্ব থেকেই এই মন্দিরে দিপাবলী উৎসব অত্যন্ত জাক জমক ভাবে পালিত হয়।ঘোর অমানিশায় পূজা,বলিদান,মহাযজ্ঞ ও প্রসাদ বিতরন করা হয়।https://www.facebook.com/share/1AGfaf8wcg/?mibextid=wwXIfr
২০১২ সালের পর থেকে Kalibari Kings club মায়ের পূজার সাথে যুক্ত হয়ে থিম পূজার মাধ্যমে শহরে শ্যামা পূজা উদযাপনের আমেজে কিছুটা ভিন্নতা এনেছেন।তারাই প্রথম থিম করে পূজার সাজসজ্জা আলোকসজ্জা করেছে।এই ধরনের পূজা উপস্থাপন করে ধর্মীয় অনেক জানা অজানা কাহিনী ফুটিয়ে তোলা হয়।যার ফলে শহরে তাদের অনুরূপ কিছু কিছু থিম পূজার চেষ্টা অন্য সংঘ গুলো করতে চাইছেন।
মন্দিরটি শহরের কেন্দ্রস্থল থেকে ১০ মিনিট দূরে রিক্সাপুলে অবস্থিত। হিন্দু ভক্তরা সকাল থেকে রাত ৯ টা পর্যন্ত এই মন্দিরে দর্শন করতে পারেন। প্রতিদিনের পূজা সাধারণত সূর্যাস্তের পরে শুরু হয়। কালী মন্দিরের কাছে বিভিন্ন ধরনের মিষ্টি কেনার জন্য পাওয়া যায়।এছাড়া ময়মনসিংহের অন্যান্য গুরুত্বপূর্ণ হিন্দু মন্দির হল শহরের প্রাণকেন্দ্রে দুর্গা বাড়ি এবং থানা ঘাটে শিব মন্দির।
লক্ষ্মী নারায়ণ মন্দির, ঢাকা

লক্ষ্মী নারায়ণ মন্দির হিন্দু সম্পদের দেবী লক্ষ্মীর উদ্দেশ্যে নিবেদিত একটি হিন্দু মন্দির। বাংলাদেশের ঢাকার ৩২ নবাবপুরে এটি অবস্থিত।
মন্দিরটি প্রায় ৩০০ বছরের পুরনো। এটি ১০৫৬ বঙ্গাব্দে প্রতিষ্ঠিত হয়েছিল।
পুরো মন্দিরটিতে হিন্দু পৌরাণিক কাহিনীর দৃশ্যগুলি খোদাই করে সাজানো হয়েছে। এই মন্দিরের সীমানার ভিতরে একটি ব্যক্তিগত বাড়ি আছে। মন্দিরটি আজকাল ব্যক্তিগত মন্দির হিসেবে ব্যবহৃত হয়। এটি মূলত একটি দোতলা মন্দির। এই প্রাচীন মন্দিরটির কোনও চূড়া নেই। পুরো মন্দিরটি প্লাস্টার দিয়ে তৈরি এবং বাইরে থেকে দৃশ্যমান। মন্দিরের টালিওয়ালা দেওয়ালে হিন্দু দেবদেবীর ছবি অঙ্কিত রয়েছে। মন্দিরের মূর্তিগুলি জয়পুর থেকে আনা মার্বেলে তৈরি। মন্দিরের প্রবেশদ্বার একটি স্বাগত জানানো লেখা একটি পাথরে খোদাই করা আছে। মন্দিরের অন্য গেটে একটি ঘণ্টা আছে। মন্দিরে প্রবেশের আগে এবং মন্দির থেকে বের হবার সময় ঘণ্টা বাজানো একটি রীতি।
কালিয়া জীউ মন্দির

কালিয়া জীউ মন্দির কৃষ্ণের উদ্দেশ্যে নিবেদিত বাংলাদেশের দিনাজপুর শহরে অবস্থিত একটি মন্দির। দিনাজপুর রাজবাড়ির পশ্চিমে মন্দিরটির অবস্থান।
দিনাজপুর রাজবাড়িতে দুর্গা মন্দিরের উত্তর দিকে ঠাকুরবাড়ি মহলে কালিয়াজিউ মন্দির অবস্থিত। এই মন্দিরটি ১৭০০ শতকে নির্মিত । জন্মাষ্টমীর দুদিন আগে ষষ্ঠীতে কান্তজিউ মন্দিরের রুক্মিণীকান্ত বিগ্রহকে এই মন্দিরে নিয়ে আসা হয়। অতীতে ময়ূরপঙ্খী নৌকায় চড়ে ঢেপা নদী হয়ে সড়কপথে পদব্রজে চতুর্দোলায় জাঁকজমকপূর্ণ শোভাযাত্রা করে বিগ্রহ আনা হত। বর্তমানে এই প্রথা প্রচলিত থাকলেও সেই বিশেষ ময়ূরপঙ্খী নৌকার কোনও অস্তিত্ব নেই। দুর্গাপুজোর সময় ভক্তহৃদয় রাজবাড়িতেই কান্তজিউ বিগ্রহ দর্শন করতে পারে। প্রথানুযায়ী এই বিগ্রহকে তিনমাস রাজবাড়িতে রেখে রাসপূর্ণিমার দুইদিন পূর্বে ত্রয়োদশী তিথিতে পুনরায় পদব্রজে চতুর্দোলায় জাঁকজমকপূর্ণ শোভাযাত্রা করে কান্তজিউ মন্দিরে ফিরিয়ে নিয়ে যাওয়া হয়। দুর্গাপুজোর কয়েকদিন দেবী দুর্গার পাশাপাশি দেবী চামুণ্ডা, কালিয়াজিউ বিগ্রহ ও কান্তজিউ বিগ্রহকে দুপুরে বিভিন্ন প্রকারের ফল, লুচি-পুড়ি, ছানা-ক্ষীর, দধি-মাখন-সন্দেশ, মিষ্টি-মিষ্টান্ন এবং রাতে নানাপ্রকারের ব্যঞ্জনাদিসহ অন্ন ও ঘৃতান্ন ভোগ দেওয়া হত। অন্নভোগ তৈরি করা হতো সুগন্ধি কাটারিভোগ আতপ-চাল দিয়ে। এরপর এসব ভোগ পরিবেশিত হতো কাঁসার থালা-বাটিতে। সঙ্গে রূপা ও কাঁসার গ্লাসে পরিবেশন করা হত জল। প্রতিদিনের ভোগের প্রসাদ মহারাজা-মহারানি ও রাজকুমার-রাজকুমারীদের নিকটে পাঠানো হত। প্রতিমা-বিগ্রহাদির ভোগরাগের পর উপস্থিত সাধারণ ভক্ত-দর্শনার্থীরা ছাউনিযুক্ত সারি-সারি ঘরগুলোতে অবস্থান করে ভোগের প্রসাদ ও চরণামৃতের স্বাদ নিতে।
লালমাই চন্ডী মন্দির

লালমাই চন্ডী মন্দির বা চন্ডীমূড়া মন্দির বাংলাদেশের কুমিল্লা শহরের লালমাই পাহাড়ের চূড়ায় অবস্থিত একটি প্রাচীন হিন্দু মন্দির।মন্দিরটি কালী দেবীর উদ্দেশ্যে নিবেদিত। নিকটবর্তী স্থানে মহেশ্বর শিবের উদ্দেশ্যে নিবেদিত একটি মন্দির রয়েছে।
দেবী চন্ডী যখন শম্ভ নিশম্ভ নামক দুই অসুরের সাথে যুদ্ধ করছিলেন তখন বেশ কিছু অসুর জঙ্গলে ঘেরা এই জায়গায় পালিয়ে আসে। দেবী তখন এখানে অসুরদের বধ করেন। দেবীর দেহতাপের ফলে পাহাড়ের মাটির রঙ লাল হয়। ফলে এই পাহাড়ের নাম লালমাই পাহাড় হয়। 
হনুমান যখন গন্ধমাদন পর্বতকে তার জায়গায় ফেরত রাখতে যাচ্ছিলেন । তখন কুমিল্লার কাছে লমলম সাগরের উপর দিয়ে যেতে যেতে সাগরের রূপ দেখে তিনি আনমনা হয়ে গেলে পর্বতের একটি ক্ষুদ্র অংশ লালমাই পাহাড়ের জায়গায় এসে পড়ে। ফলে লালমাই পাহাড়ের সৃষ্টি হয়। পাহাড়ের নিচে লমলম নদী আছে।একে লমলম সাগর বলা হয় । 
মহারাজা দেবখড়গ তার রাণী প্রভাবতীর ইচ্ছাতে এই মন্দির ও একটি শিব মন্দির তৈরি করেন। তিনি নিজে বৌদ্ধ ও তার রাণী হিন্দু ছিলেন। নিজে বৌদ্ধ হয়েও তিনি মা চন্ডীর উপাসনা করতেন। এরপর সময়ের সাথে সাথে মন্দির দুটি হারিয়ে যায়। ত্রিপুরার যুবরাজ চম্পক রায় দেওয়ানের ভগ্নি দ্বিতীয়া দেবী এই মন্দিরের পুনঃনির্মাণ করেন । তিনি পাহড়ের দক্ষিণ-পূর্বে একটি দিঘী খনন করেন। যার নাম দূতিয়ার দীঘি । মুক্তিযুদ্ধের পরে ১৯৭২ সালে মন্দিরের সেবায়েত শ্রীমৎ আত্মানন্দ গিরি মহারাজ স্বপ্নে মন্দির দুটির কথা জানতে পারেন। তিনি মন্দির দুটিকে উদ্ধার করে সংস্কার করেন।
ফুরিয়ে রূপান্তর

ফুরিয়ে রূপান্তর () এর নাম রাখা হয়েছে বিখ্যাত ফরাসি বিজ্ঞানী ইয়োসেফ ফুরিয়ের নামানুসারে। পদার্থবিজ্ঞান এবং প্রকৌশলে এর অনেক প্রয়োগ রয়েছে। সাধারণভাবে বলা যায়, ফুরিয়ে রূপান্তর সময়ের ফাংশনকে কম্পাঙ্কের ফাংশনে রূপান্তরিত করে, যেখানে কম্পাঙ্কের ফাংশনটিকে সেকেন্ড প্রতি সাইকেল বা রেডিয়ান প্রতি সেকেন্ড এককে প্রকাশ করা হয়। রূপান্তরিত ফাংশনটিকে বলা হয় পুরনোটির ফুরিয়ে রূপান্তর বা কম্পাঙ্ক বর্ণালী (frequency spectrum)। ফুরিয়ে রূপান্তর একটি প্রত্যাবর্তী প্রক্রিয়া, অর্থাৎ ফুরিয়ে প্রত্যাবর্তন উপপাদ্য (Fourier inversion theorem) অনুসারে কম্পাঙ্ক বর্ণালি থেকে সরাসরি আবার সময়ের ফাংশনটি পুনরুদ্ধার করা যায়। সময়ের ফাংশনকে কাল-ডোমেইন রূপ, এবং কম্পাঙ্কের ফাংশনকে কম্পাঙ্ক-ডোমেইন রূপ বলা হয়। এরা আসলে একই ফাংশনের কাল-ডোমেইন ও কম্পাঙ্ক-ডোমেইন রূপ।
অধিকাংশ ক্ষেত্রে ফাংশনটি বাস্তব সংখ্যার হয় এবং তার ফুরিয়ে রূপান্তর করে একটি জটিল সংখ্যাবিশিষ্ট ফাংশন পাওয়া যায়। ফুরিয়ে রূপান্তরটি প্রকৃত ফাংশনের যেকোন একটি কম্পাঙ্ক উপাদানের বিস্তার ও দশা দুটোই প্রকাশ করতে পারে। ফুরিয়ে রূপান্তর দ্বারা অপারেশনটি এবং অপারেশনের পর পাওয়া নতুন জটিল ফাংশন দুটোকেই বোঝানো হয়।
ফাংশনটি যদি পর্যাবৃত্ত হয়, তাহলে ফুরিয়ে রূপান্তরকে সরলীকরণ করা যায়। এক্ষেত্রে ফাংশনটির কিছু জটিল বিস্তার পরিমাপ করলেই ফুরিয়ে রূপান্তর পাওয়া যায়। এই জটিল বিস্তারগুলোকে ফুরিয়ে ধারার সহগ (Fourier series coefficients) বলা হয়। কাল-ডোমেইন সংকেতকে সরাসরি ফুরিয়ে রূপান্তর করলে অবিচ্ছিন্ন ফুরিয়ে রূপান্তর পাওয়া যায়। কিন্তু কম্পিউটারের জায়গা বাচানোর জন্য সাধারণত কাল-ডোমেইন সংকেতকে একটি নির্দিষ্ট কাল অন্তর অন্তর স্যাম্পল করা হয়। স্যাম্পল করার পর ফাংশনটিকে ফুরিয়ে রূপান্তর করলেও আসল অবিচ্ছিন্ন ফুরিয়ে রূপান্তরের একটা সংস্করণ উদ্ধার করা সম্ভব। এটাকে বলা হয় কাল-বিচ্ছিন্ন ফুরিয়ে রূপান্তর (Discrete-time Fourier transform)।
সমাকলনযোগ্য কোন ফাংশন, formula_1 এর ফুরিয়ে রূপান্তর, formula_2 এর সংজ্ঞা অনেকভাবে দেয়া যায়, অনেকভাবে দেয়ার রীতিও রয়েছে। এই নিবন্ধে যে সংজ্ঞাটি ব্যবহার করা হবে তা হলো:
যেখানে স্বাধীন চলক "x" সময় বোঝায় যার একক সেকেন্ড, রূপান্তর চলক ξ কম্পাঙ্ক বোঝায় যার একক হার্জ। উপযুক্ত পরিস্থিতি থাকলে বিপরীত ফুরিয়ে রূপান্তরের মাধ্যমে মূল ফাংশনটিকে আবার এভাবে লেখা যায়:
মূল ফাংশনকে তার ফুরিয়ে রূপান্তর থেকে যে পুনরুদ্ধার করা যায় এটাকে বলা হয় ফুরিয়ে প্রত্যাবর্তন উপপাদ্য। ইয়োসেফ ফুরিয়ে তার তাপীয় তত্ত্বের মাধ্যমে এই উপপাদ্য প্রথম প্রণয়ন করেছিলেন । অবশ্য আধুনিক দৃষ্টিকোণ থেকে এই উপপাদ্যের প্রকৃত প্রমাণ যাকে বলা যায় তা অনেক পরে এসেছে । ƒ and ƒ̂, ফাংশন দুটিকে অনেক সময় ফুরিয়ে সমাকলন জোড় বা ফুরিয়ে রূপান্তর জোড় বলা হয়। ফুরিয়ে রূপান্তর প্রকাশের অন্যান্য নিয়ম আছে যা নিচে আলোচিত হবে। উল্লেখ্য ইউক্লিডীয় স্থানে ফুরিয়ে রূপান্তরের ক্ষেত্রে অনেক সময় "x" চলক দ্বারা অবস্থান এবং ξ চলক দ্বারা ভরবেগ বোঝানো হয়।
করিন্থিয়ান্স পলিস্তা স্পোর্ট ক্লাব

করিন্থিয়ান্স পলিস্তা স্পোর্ট ক্লাব (; ; ব্রাজিলের অত্যন্ত জনপ্রিয় ফুটবল ক্লাব। সচরাচর এটি তিমাও () বা (), করিঙ্গাও () কিংবা করিন্থিয়ান্স নামেই বিশ্বব্যাপী পরিচিত। দলটি ২০১২ সালের ফিফা ক্লাব বিশ্বকাপ জয় করে। সাও পাউলোভিত্তিক বহুক্রীড়ায় অংশগ্রহণকারী দলটি রাজ্য বিভাগে ক্যাম্পিওনাতো পলিস্তা এবং ব্রাজিলের শীর্ষ জাতীয় লীগ ক্যাম্পিওনাতো ব্রাজিলিইরোতে নিয়মিতভাবে অংশগ্রহণ করে। করিন্থিয়ান্স শীর্ষস্থানীয় ব্রাজিলের ফুটবল ক্লাবের সমন্বয়ে গড়া ক্লাব দোস ১৩-এর প্রতিষ্ঠাকালীন সদস্য।
১৯১০ সালে প্রতিষ্ঠিত এ ক্লাবটি বেশ কয়েকবার তাদের ডাক নাম পরিবর্তন করেছে। তন্মধ্যে - "তিমাও" (অর্থ - বড় দল) নামটি সবিশেষ উল্লেখযোগ্য যা ব্রাজিলে তাদের জনপ্রিয়তার নিদর্শন বহন করে আসছে। ২০০৪ থেকে ২০০৭ সালের মধ্যে গবেষণা প্রতিষ্ঠান "আইবোপ", "ডাটা ফোহা" এবং "সিএনটি/সেন্সাস" নামীয় তিনটি পৃথক জনমত জরীপ কার্য পরিচালনা করে। ফলাফলে দেখা গেছে যে, ১৩.২% থেকে ১৪% ব্রাজিলীয় জনগোষ্ঠী করিন্থিয়ান্সকে পছন্দ করে। জনসংখ্যার আকারে তা আনুমানিক ২৪ থেকে ২৬ মিলিয়ন সমর্থক এ দলের পক্ষে গেছে। "গ্যাভিওজ ডা ফায়েল", "ক্যামিসা ১২", "কোরিঙ্গাও চপ", "প্যাভিলহাও ৯" এবং "এস্তোপিম ডা ফায়েল" নামে অনেকগুলো করিন্থিয়ান্স সমর্থকগোষ্ঠী গড়ে উঠেছে।
করিন্থিয়ান্স ক্লাবটি এ মুহুর্তে ব্রাজিলের সর্বাপেক্ষা ধনী দল হিসেবে স্বীকৃত। ২০১১ সালে তাদের বার্ষিক আয় R$২৯৩ মিলিয়ন ব্রাজিলীয় রিয়াল (€১১৮ মিলিয়ন ইউরো / $১৪৫ মিলিয়ন ডলার)। দেশের সর্বাপেক্ষা দামী ক্লাব হিসেবে ২০১২ সালে আয় করেছিল R$১.০০৫ বিলিয়ন ব্রাজিলীয় রিয়াল (€৪০৪ মিলিয়ন ইউরো / $৪৯৬ মিলিয়ন ডলার)।
তিমাও'রা তাদের নিজ খেলাগুলো প্যাকেইম্বুতে খেলে থাকে। এ মাঠে সর্বোচ্চ ৪০,১৯৯ জন দর্শকের অংশগ্রহণের রেকর্ড ধারণ করা হয়েছে। ২০১৩ সালে নিজস্ব মাঠ এরিনা করিন্থিয়াসে খেলবে। এতে দর্শক সংখ্যার ধারণ ক্ষমতা থাকবে ৪৮,০০০।
সাদা শার্ট, কালো প্যান্ট এবং সাদা মোজা সহযোগে ১৯২০ সাল থেকে মাঠে নামছে। নাইকি তাদের পোশাক প্রস্তুতকারক প্রতিষ্ঠান।
প্রাদেশিক চ্যাম্পিয়নশীপে তারা রেকর্ডসংখ্যক ২৬বার জয়ী হয়। ক্যাম্পিওনাতো ব্রাসিলেইরো সিরি এ প্রতিযোগিতায় ৫বার বিজয়ী হয়েছিল। তন্মধ্যে ১৯৯৮/৯৯ মৌসুমে ডাবল এবং কোপা দো ব্রাসিল ৩বার জয় করে। বর্তমানে করিন্থিয়ান্স ২০১২ সালের কোপা লিবারতাদোরেজ এবং ফিফা ক্লাব বিশ্বকাপ জয় করে। দলটি ২০০০ সালে নিজ মাঠে অনুষ্ঠিত ফিফা ক্লাব বিশ্বকাপের উদ্বোধনী প্রতিযোগিতায় চ্যাম্পিয়ন হয়েছিল।
এছাড়াও, দলটি ২০০০ সালের কোপা লিবারতাদোরেজের সেমি-ফাইনাল, ২০০৫ সালে কোপা সুদামেরিকানার কোয়ার্টার ফাইনাল এবং ১৯৯৪ সালে কোপা কনমেবলের সেমি-ফাইনাল পর্বে উঠেছিল।
সুনানে ইবনে মাজাহ

সুনান-এ-ইবনে মাজাহ () হাদীস বিষয়ক প্রধান ছয়টি গ্রন্থের বা সিহাহ সিত্তাহ-এর একটি, যা ইমাম ইবনে মাজাহ কর্তৃক সংকলিত।
এই গ্রন্থে ৪,০০০ টি হাদীস রয়েছে যা ৩২ টি খণ্ডে ১,৫০০ টি অধ্যায়ে বিভক্ত।
সুন্নি মতানুসারে এই গ্রন্থটি হাদীস বিষয়ক প্রধান ছয়টি গ্রন্থের একটি।
সিহাহ সিত্তাহ

সিহাহ সিত্তাহ বা কুতুবুস সিত্তাহ () হাদিসের প্রধান ছয়টি গ্রন্থকে একত্রিতভাবে বলা হয়ে থাকে। "কুতুব আল সিত্তাহ" দ্বারা ছয়টি গ্রন্থ এবং "সিহাহ সিত্তাহ" দ্বারা "নির্ভুল ছয়" বোঝানো হয়। এই গ্রন্থগুলো ইসলাম ধর্মের প্রচারক হযরত মুহাম্মাদ (সাল্লাল্লাহু আলাইহি ওয়াসাল্লাম) ইবনে আব্দুল্লাহ - এর মৃত্যুর ২০০ বছর পর সংগৃহিত হয়েছে ছয়জন সংগ্রহকারীর দ্বারা। ১১শ শতাব্দীতে ইবনে আল-কায়সারনী তাদের প্রথম আনুষ্ঠানিকভাবে দলবদ্ধ ও সংজ্ঞায়িত করেন, যিনি সুনান ইবনে মাজাহকে এই তালিকায় যুক্ত করেন।
সুন্নী ইসলাম মতে সিহাহ সিত্তাহ-এর অন্তর্ভুক্ত গ্রন্থগুলো ধর্মীয় কারণে খুবই গুরুত্বপূর্ণ। নির্ভরযোগ্যতার বিচারে এগুলোর ধারাবাহিকতা হলো:
প্রথম দুটি গ্রন্থকে তাদের নির্ভরযোগ্যতার জন্য "সহীহ গ্রন্থ" বলে নির্দেশ করা হয়।
"ক্যামব্রিজ হিস্টোরী অফ ইরান" (Cambridge History of Iran) অনুসারে:" "সুন্নি হাদীস সংকলন কারী সকল সংগ্রাহকই ছিলেন ইরানের অধিবাসী। তারা হলেন:"
সহীহ বুখারী

সহীহ বুখারী () একটি প্রসিদ্ধ হাদীস বিষয়ক গ্রন্থ। এর পূর্ণ নাম, الْجَامِعُ الصَّحِيحُ الْمُسْنَدُ الْمُخْتَصَرُ مِنْ أُمُورِ رَسُولِ اللَّهِ صَلَّى اللَّهُ عَلَيْهِ وَسَلَّمَ وَسُنَنِهِ وَأَيَّامِهِ [আল-জামি আস-সহীহ আল-মুসনাদু মিন উমুরি রাসূলিল্লাহি সাল্লাল্লাহু আলাইহি ওয়া সাল্লাম ওয়া সুনানিহি ওয়া আইয়ামিহি]। আহলুস সুন্নাহ ওয়াল জামায়াতের মতে, এটি কুতুব আস-সিত্তাহ অর্থাৎ হাদীস বিষয়ক প্রধান ছয়টি গ্রন্থের অন্যতম। ইমাম বুখারি মুহাম্মাদের বাণীসংবলিত এই গ্রন্থটি সংকলন করেছেন। জামিউল কামিল সংকলনের পূর্বে এই গ্রন্থটিকে ইসলামী বিধি-বিধান বিষয়ে কোরআনের পরে সবচাইতে নির্ভরযোগ্য প্রামাণ্য গ্রন্থ হিসেবে বিবেচনা করা হতো।
ইমাম বুখারী স্বীয় শিক্ষক ইসহাক ইবনে রাহওয়াইহ থেকে এই গ্রন্থ রচনার প্রেরণা লাভ করেন। একদিন তিনি একটি এমন গ্রন্থের আশা ব্যক্ত করেন যাতে শুধু সহীহ হাদীস লিপিবদ্ধ থাকবে। তাঁর ছাত্রদের মাঝে ইমাম বুখারী তখন এই কঠিন কাজে অগ্রসর হন। ২১৭ হিজরী সালে মাত্র ২৩ বছর বয়সে তিনি মক্কা শহরের হারাম শরীফে এই গ্রন্থের জন্য হাদীস সংকলন শুরু করেন। দীর্ঘ ১৬ বছর পর ২৩৩ হিজরী সনে এর সংকলনের কাজ সমাপ্ত হয়। 
বুখারী শরীফের জন্য হাদীস সংকলন কালে তিনি প্রতিদিন রোজা রাখতেন এবং প্রতিটি হাদীস পাণ্ডুলিপিতে সন্নিবেশনের পূর্বে গোসল করে দু' রাকাত নফল নামাজ আদায় করে মুরাকাবা ও ধ্যানের মাধ্যমে হাদীসের বিশুদ্ধতা সম্পর্কে নিশ্চিত হতেন। এ গ্রন্থে তিনি কেবল ‘‘সহিহ হাদীস’’ সংকলন করেননি, বরং সহিহ হাদীসের মধ্যে যেগুলো তার নির্ধারিত শর্ত উত্তীর্ণ হয়েছে কেবল সেগুলো গ্রহণ করেছেন। তিনি স্বয়ং বলেছেন, "আমি জা'মে কিতাবে সহিহ হাদিস ব্যতীত অন্য কোন হাদিস বর্ণনা করিনি। তবে কলেবর বড় হয়ে যাওয়ার আশঙ্কায় অনেক সহিহ হাদিসকে বাদ দিয়েছি। তিনি আরও বলেছেন, ‘‘আমি আমার কিতাবে প্রতিটি হাদিস লেখার পূর্বেই গোসল করেছি এবং দু রাকা‘আত সলাত আদায় করে নিয়েছি।’’ 
অপর বর্ণনা হতে জানা যায় যে, ইমাম বুখারী তার স্বীয় কিতাবের শিরোনামসমূহ রসূল সল্লাল্লাহু আলাইহি ওয়াসাল্লামের কবর এবং মসজিদে নববীর মধ্যস্থলে বসে লিখেছেন। এ সময় তিনি প্রতিটি শিরোনামের জন্য দু’ রাকা‘আত নফল সলাত আদায় করতেন। 
আবুল ফজল মোহাম্মদ বিন তাহেরের বর্ণনা মতে, ‘‘ইমাম বুখারী তার হাদীস গ্রন্থের কাজ বুখারাতে বসে শেষ করেছেন। এক বর্ণনায় বসরা শহরের কথা আছে।
তবে উল্লিখিত সকল বর্ণনা নির্ভুল। কেননা হাদীস সংকলন কালে তিনি উল্লিখিত সকল নগরীতে অবস্থান করেছেন। 
ইমাম বুখারী স্বয়ং বলেছেন, ‘‘আমি আমার সহিহ বুখারি সঙ্গে নিয়ে বসরা শহরে ৫ বছর অবস্থান করেছি এবং আমার কিতাব প্রণয়ের কাজ শেষ করি। আর প্রতি বছরই হজ পালন করি এবং মক্কা হতে বসরাতে ফিরে আসি।’’
ইমাম বুখারীর প্রায় ৬ লাখ হাদীস মুখস্থ ছিল। তিনি ৬ লাখ হাদিস হতে যাচাই বাছাই করে ১৬ বছর নিরলস সাধনা করে এ প্রসিদ্ধ গ্রন্থখানি প্রণয়ন করেন। 
ইবনে আল সালাহ-এর হিসাব মতে: "দ্বিরুক্তি সহ বুখারী শরীফে হাদীসের সংখ্যা ৭৫৬৩। বলা হয়েছে যে মাত্র একবার বর্ণিত হাদিসের সংখ্যা ২,২৩০। 
এটি মুসনাদ হাদিসকে বোঝানো হয়েছে।
সহীহ বুখারী রচনার পর থেকে এ পর্যন্ত তার বহু ব্যাখ্যাগ্রন্থ লেখা হয়েছে। এর মাঝে অন্যতম হলো আল্লামা ইবনে হাজার আসকালানী রচিত "ফাতহুল বারী" এবং ইমাম বদরুদ্দীন আল-আইনি রচিত "উমদাতুল ক্বারী"। নিচে সহীহ বুখারীর উল্লেখযোগ্য ব্যাখ্যা গ্রন্থসমূহের একটি তালিকা দেয়া হলো:
উর্দুভাষায় অনেকেই বুখারীর ব্যাখ্যাগ্রন্থ লিখেছেন। তন্মধ্যে উল্লেখযোগ্য হল:
শিবানন্দ সরস্বতী

স্বামী শিবানন্দ (৮ সেপ্টেম্বর ১৮৮৭ – ১৪ জুলাই ১৯৬৩) একজন হিন্দু আধ্যাত্মিক গুরু এবং যোগ ও বেদান্তের প্রবক্তা ছিলেন। শিবানন্দ তামিলনাড়ুর তিরুনেলভেলি জেলার পাট্টামাডাই এ জন্মগ্রহণ করেন। তিনি চিকিৎসাবিদ্যা অধ্যয়ন করেন এবং সন্ন্যাস জীবন গ্রহণের পূর্বে মালয়ে একজন চিকিৎসক হিসেবে সেবা দান করেন। তিনি তার জীবনের অধিকাংশ সময় ঋষিকেশের মুনিকিরেতিতে অতিবাহিত করেন। ১৯৩৬ সালে তিনি দ্য ডিভাইন লাইফ সোসাইটি এবং ১৯৪৮ সালে যোগ-বেদান্ত ফরেস্ট একাডেমী (ডিএলএস) প্রতিষ্ঠা করেন। তিনি যোগ, বেদান্ত এবং বিভিন্ন বিষয়ের উপর ২০০ টিরও বেশি বইয়ের লেখক। ঋষিকেশের সিভানন্দনগরে গঙ্গার তীরে তিনি ডিএলএস এর সদর দপ্তর শিভানন্দ আশ্রম স্থাপন করেন এবং সেখানেই তাঁর জীবনের বেশিরভাগ সময় কাটান।
শিবানন্দ যোগ তার শিষ্য বিষ্ণুদেবন্দের দ্বারা প্রচারিত যোগব্যায়ামের ধরন, এখন শিবানন্দ যোগ্য বেদান্ত কেন্দ্রগুলির মাধ্যমে বিশ্বের অনেক অংশে ছড়িয়ে পড়েছে। এই কেন্দ্রগুলি শিবানন্দের আশ্রমগুলির অনুমোদিত নয়, যা দি ডিভাইন লাইফ সোসাইটি দ্বারা পরিচালিত।
১৮৮৭ সালের ৮ সেপ্টেম্বর শিবনানন্দ ভারতের তামিলনাড়ুর তিরুনাভেলি কাছাকাছি পত্তামদাইর কুপ্পুস্বামীতে জন্ম গ্রহণ করেন,তিনি মাতাপিতার তৃতীয় পুত্র ছিলেন। শৈশবে তিনি শিক্ষা এবং জিমন্যাস্টিকসে অত্যন্ত সক্রিয় ও প্রতিশ্রুতিশীল ছিলেন। তিনি তানজোরের মেডিকেল স্কুলে পড়েন,যেখানে তিনি দক্ষতাও অর্জন করেন।এই সময়ে তিনি ‘আমব্রোসিয়া’ নামে একটি মেডিকেল জার্নাল পরিচালনা করেন। গ্র্যাজুয়েশন করার পর তিনি দশ বছর ডাক্তারি করেন মালয়তে এবং গরিবদের বিনামূল্যে চিকিৎসা প্রদানের জন্য খ্যাতি অর্জন করেন।সময়ের সাথে সাথে,তার এমন একটি অনুভূতি হল যে, ওষুধ একটি চরম স্তর নিরাময় করলেও, তাকে অন্নত্র কোথায় অকার্যকর পূরণ করতে যেতে হবে এবং ১৯২৩ সালে তিনি মালয় ছেড়ে,আধ্যাত্মিকের খোঁজে ভারতে ফিরে আসেন।
১৯২৪ সালে ভারত ফিরে আসার পর তিনি বারাণসী, নাশিক এবং তারপর ঋষিকেশে যান, যেখানে তিনি তার গুরু, বিশ্বনান্দ সরস্বতীর সাথে দেখা হয়। ইনি তাকে সন্ন্যাসের আদেশে প্রবর্তন করেছিলেন এবং তাকে তার আধ্যাত্মিক নামও দিয়েছিলেন।
১৯৩৬ সালে গঙ্গা নদীর তীরে,স্বামী শিবানন্দ,ডিএলএস স্থাপন করেন।আধ্যাত্মিক সাহিত্যের বিনামূল্যে বিতরণে তার কাছে শিষ্যদের একটি অবিচলিত প্রবাহ সৃষ্টি হয়, যেমন সত্যেন্দ্র সরস্বতী, সত্যেন্দ্র যোগের প্রতিষ্ঠাতা। ১৯৪৫ সালে তিনি আয়ুর্বেদিক ফার্মেসি এবং অল-ওয়ার্ল্ড রিলিজিয়ান্স ফেডারেশন প্রতিষ্ঠা করেন। ১৯৪৭ সালে তিনি অল-ওয়ার্ল্ড সাধুস ফেডারেশন প্রতিষ্ঠা করেন এবং ১৯৪৮ সালে যোগ-বেদান্ত ফরেস্ট একাডেমী প্রতিষ্ঠা করেন। তিনি তার যোগব্যায়ামকে সংশ্লেষণের যোগব্যায়াম বলতেন।
স্বামী শিবানন্দ ১৯৬৩ সালে ১৯ই জুলাই শিবানন্দনগরের গঙ্গা নদীর তীরে তার কুটিরে মহাসমাধি লাভ করেন।
সাহাবউদ্দিন আহমেদ

সাহাবউদ্দিন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
সাহাবউদ্দিন আহমেদের বাড়ি ফরিদপুর জেলা শহরের চরকমলাপুর। তার বাবার নাম গিয়াসউদ্দিন আহমেদ এবং মায়ের নাম লাইলী রশিদ।তার স্ত্রীর নাম রোকেয়া নার্গিস। তাঁদের এক মেয়ে, এক ছেলে।
১৯৭১ সালে পাকিস্তান ইন্টারন্যাশনাল এয়ারলাইন্সে (পিআইএ) কর্মরত ছিলেন সাহাবউদ্দিন আহমেদ। মুক্তিযুদ্ধ শুরু হলে ৭ এপ্রিল ভারতে গিয়ে মুক্তিযুদ্ধের পক্ষে নানা সাংগঠনিক কাজ করতে থাকেন। ২৮ সেপ্টেম্বর মুক্তিবাহিনীর বিমানবাহিনী গঠিত হলে তিনি তাতে যোগ দেন। তিনি প্রথমে জঙ্গি বিমান চালনার প্রশিক্ষণ নেন। পরে লোক-সংকটের কারণে তাকে হেলিকপ্টারে স্থানান্তর করা হয়। তার হেলিকপ্টার চালনার পূর্ব অভিজ্ঞতা ছিল না। কয়েক দিনের প্রশিক্ষণে হেলিকপ্টার চালনায় তিনি দক্ষ হয়ে ওঠেন।যুদ্ধের পর ২০০৭ সালে বাংলাদেশ বিমানের চাকরি থেকে অবসর নেন। 
১৯৭১ সালের ১১ ডিসেম্বর নরসিংদী জেলার রায়পুরা উপজেলায় খুব সকালে হেলিকপ্টারে করে ছত্রীসেনা নামায় মিত্রবাহিনী। পাকিস্তানিরা তাঁদের অ্যামবুশ করে। এতে ছত্রীসেনারা নিশ্চিত বিপর্যয়ের মুখে পড়েন। তখন মিত্রবাহিনী মুক্তিবাহিনীর নবগঠিত বিমানবাহিনীর সাহায্য কামনা করে। খবর পাওয়া মাত্র মুক্তিবাহিনীর বিমানবাহিনীর একটি ইউনিট অস্ত্রসজ্জিত হেলিকপ্টার নিয়ে রায়পুরায় রওনা হয়। সাহাবউদ্দিন আহমেদের পরিকল্পনা ছিল, তারা দূর থেকে আক্রমণ চালিয়ে চলে যাবেন। কিন্তু অবস্থার পরিপ্রেক্ষিতে তাঁদের ঝুঁকি নিয়ে বেশি নিচে নেমে আক্রমণ চালাতে হয়। বেশি নিচে নামার কারণে পাকিস্তান সেনারা হেলিকপ্টারে পাল্টা আক্রমণের চেষ্টা করে। সাহাবউদ্দিন আহমেদদের আক্রমণ এত জোরালো ও নিখুঁত ছিল যে সব বাধা উপেক্ষা করে তারা পাকিস্তানিদের ওপর সফল অপারেশন চালান। তাঁদের আক্রমণে পাকিস্তান সেনাবাহিনীর ২০ জন নিহত ও ২৪-২৫ জন আহত হয়। বাকিরা সেখান থেকে পালিয়ে যেতে বাধ্য হয়। এই অপারেশন শেষ করে সাহাবউদ্দিন আহমেদরা হেলিকপ্টার নিয়ে নিরাপদে ফিরে যান। সাহাবউদ্দিন আহমেদ ১০-১১টি অপারেশনে অংশ নিয়েছেন। তিনি আর দুটি অপারেশনে এ রকম বিরূপ অবস্থার মুখে পড়েছিলেন। যেকোনো সময় তার হেলিকপ্টার শত্রুর গুলিতে ধ্বংস হয়ে যেতে পারত। সেটা ৬ ডিসেম্বর মৌলভীবাজারে এবং ৭ ডিসেম্বর সিলেটের শমসেরপুরে পাকিস্তান সেনাবাহিনীর গুলিতে তার হেলিকপ্টার কিছুটা ক্ষতিগ্রস্ত হয়। হেলিকপ্টারে ছিলেন সাহাবউদ্দিন আহমেদ, বদরুল আলম ও একজন গানার।
লুই আর্মস্ট্রং

লুই আর্মস্ট্রং (৪ আগস্ট ১৯০১- ৬ জুলাই ১৯৭১) (ডাকনাম "সাচমো" এবং "পপস") ছিলেন একজন মার্কিন ট্রাম্পেট বাদক ও জ্যাজ সঙ্গীতশিল্পী। ১৯২০ সালের দিকে লুই আর্মস্ট্রং প্রথমে একজন দক্ষ ট্রাম্পেট ও কর্নেট বাদক হিসেবে খ্যাতিলাভ করলেও পরবর্তীতে জ্যাজ ঘরানার সঙ্গীতের দিকে ঝুঁকে পড়েন এবং একক ও সম্মিলিত পরিবেশনার উপরে মননিবেশ করেন। কর্কশ কণ্ঠস্বরের অধিকারী হওয়া স্বতেও জ্যাজ সঙ্গীতে তিনি ছিলেন স্বতন্ত্র, বিশেষ করে চাতুর্যপূর্ণ, ত্বরিত ও অবস্থা অনুযায়ী গান রচনা করার বিস্ময়কর প্রতিভার জন্য তিনি বিশেষভাবে পরিচিত।
তার বিশেষ কণ্ঠস্বর, মঞ্চে গান গাওয়ার ভঙ্গি ও ট্রাম্পেটের উপর অভাবনীয় দক্ষতার জন্য জ্যাজ সংগীতের বাইরেও সংগীতের সমস্ত অঙ্গনেই তিনি প্রভাব বিস্তার করতে পেরেছিলেন। লুই আর্মস্ট্রং ছিলেন তার সময়ের বিনোদন জগতের প্রথম জনপ্রিয় আফ্রিকান-মার্কিনী যিনি মার্কিন বর্ণবৈষম্যের যুগেও সবার মাঝে প্রভাব বিস্তার করতে সক্ষম হয়েছিলেন।
তার বিরল সংগীত প্রতিভার জন্যই কেবল সে সময়কার বর্ণবাদী সমাজের উচ্চ শ্রেণীর মানুষের সাথে তার সখ্যতা ছিল যা একজন সাধারণ কৃষ্ণাঙ্গের পক্ষে সম্ভব ছিল না।
শরফুদ্দীন আহমেদ

শরফুদ্দীন আহমেদ (জন্ম: অজানা - মৃত্যু: ১০ ফেব্রুয়ারি, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
শরফুদ্দীন আহমেদের পৈতৃক বাড়ি কুষ্টিয়া জেলার কুমারখালী উপজেলার সুলতানপুর গ্রামে। তার বাবার নাম মো. শামসুল আলম এবং মায়ের নাম হাসিনা আলম। চার ভাইবোনের মধ্যে তিনি ছিলেন দ্বিতীয়।
১৯৬৭ সালে বিমান চালানোর বাণিজ্যিক লাইসেন্স পান শরফুদ্দীন আহমেদ। ১৯৭১ সালে পূর্ব পাকিস্তান কৃষি বিভাগের প্ল্যান্ট প্রটেকশন কর্মকর্তা হিসেবে কাজ করতেন। মুক্তিযুদ্ধ শুরু হলে তিনি মে মাসে ভারতে যান। সেপ্টেম্বর মাসের শেষদিকে মুক্তিবাহিনীর বিমান উইং গঠিত হলে তাকে এতে অন্তর্ভুক্ত করা হয়। বিমান উইংয়ের প্রতিষ্ঠাতা সদস্য হিসেবে তিনি প্রশিক্ষণ নেন অটার বিমান দিয়ে যুদ্ধ করার। প্রথম অপারেশনের সুযোগ পান ৫ ডিসেম্বর। পরে তিনি অটার বিমান দিয়ে ৭ ও ৮ ডিসেম্বর মৌলভীবাজারে পাকিস্তানি সেনাবাহিনীর অবস্থানে আক্রমণ চালান।
১৯৭১ সালের ৫ ডিসেম্বর কুশিয়ারা নদীর তীরে ভারতের ছোট এক বিমান ক্ষেত্র থেকে আকাশে উড়ল ছোট একটি বিমান—‘অটার’। বিমানের চালকের আসনে শরফুদ্দীন আহমেদ ও আকরাম আহমেদ (বীর উত্তম)। আরও আছেন একজন গানার। বিমানে আছে রকেট ও মেশিনগান। স্বল্পগতির বিমানটি সীমান্ত অতিক্রম করে বাংলাদেশের ভেতরে ঢুকে এগিয়ে যেতে থাকল লক্ষ্যস্থলের দিকে। শরফুদ্দীন আহমেদ ও আকরাম আহমেদ যতটা সম্ভব কৌশলে বিমান চালিয়ে নিয়ে যাচ্ছেন। একসময় তারা পৌঁছে গেলেন লক্ষ্যস্থলে। তারপর আকাশের নির্দিষ্ট স্থানে বারবার চক্কর দিয়ে কয়েকটি রকেট ছুড়লেন। একই সময় গানার মেশিনগান দিয়ে গুলি করলেন। নিচে ভূমিতে থাকা পাকিস্তানি সেনারা জীবন বাঁচাতে ছোটাছুটি করতে থাকল। বিস্ফোরিত রকেটের স্প্লিন্টার ও গুলিতে নিহত এবং আহত হলো অনেক পাকিস্তানি সেনা। মুক্তিযুদ্ধের চূড়ান্ত পর্যায়ে মুক্তিবাহিনী মিত্রবাহিনীর সহযোগিতায় বৃহত্তর সিলেট মুক্ত করার জন্য যৌথভাবে অভিযান শুরু করে। তারা সীমান্ত অতিক্রম করে আটগ্রাম-চরখাই-সিলেট, জাফলং-ছোটখেল-গোয়াইনঘাট-কোম্পানিগঞ্জ-সালুটিকর-সিলেট এবং ছাতক-গোবিন্দগঞ্জ-লামাকাজিঘাট-সিলেট অক্ষ ধরে অগ্রসর হতে থাকেন। এ সময় পাকিস্তানি সেনারা সীমান্ত এলাকা থেকে পশ্চাদপসরণ করে বিভিন্ন স্থানে অবস্থান নেয়। তারা মুক্তিবাহিনী ও মিত্রবাহিনীকে প্রবল বাধা দিতে থাকে। এতে মুক্তিবাহিনী ও মিত্রবাহিনীর অগ্রযাত্রা শ্লথ হয়ে পড়ে। এ অবস্থায় পাকিস্তানি অবস্থানে বিমান থেকে হামলার প্রয়োজন হয়। তখন মুক্তিবাহিনীর নবগঠিত বিমান উইং পাকিস্তানি অবস্থানের ওপর বিমান থেকে হামলা করে মুক্তিবাহিনী ও মিত্রবাহিনীকে সাহায্য করতে থাকে। কুশিয়ারা নদীর তীরে এক স্থানে পাকিস্তানিরা বিপুল সেনা সমাবেশ ঘটায়। ওই পথ দিয়ে মুক্তিবাহিনী ও মিত্রবাহিনীর যোদ্ধারা অগ্রসর হচ্ছিলেন। শরফুদ্দীন আহমেদ ও আকরাম আহমেদ সাহসিকতার সঙ্গে পাকিস্তানি অবস্থানে হামলা চালিয়ে তাদের ছত্রভঙ্গ করে দেন। বিমান হামলায় বিপুলসংখ্যক পাকিস্তানি সেনা নিহত হয়। আহতও হয় অনেক। এরপর পাকিস্তানি সেনাদের মনোবল ভেঙে পড়ে। সেদিন ওই বিমান হামলা পরিচালনা ছিল যথেষ্ট ঝুঁকিপূর্ণ। কারণ, স্বল্পগতির অটার বিমানটি যেকোনো সময় পাকিস্তানি সেনাদের মেশিনগানের গুলিতে ভূপতিত হতে পারত।
হ্যারি নাইকুইস্ট

হ্যারি নাইকুইস্ট () একজন সুয়েডীয় বংশোদ্ভূত মার্কিন ইলেকট্রনীয় (বৈদ্যুতিন) প্রকৌশলী যিনি যোগাযোগ তত্ত্ব ক্ষেত্রে গুরুত্বপূর্ণ অবদান রাখেন।
নাইকুইস্ট ১৮৮৯ সালের ৭ই ফেব্রুয়ারি জন্মগ্রহণ করেন। তিনি ইউনিভার্সিটি অব নর্থ ডাকোটা থেকে তড়িৎ প্রকৌশলে ১৯১৪ সালে বিজ্ঞানে স্নাতক এবং ১৯১৫ সালে বিজ্ঞানে স্নাতকোত্তর উপাধি অর্জন করেন। তিনি ইয়েল বিশ্ববিদ্যালয় থেকে ১৯১৭ সালে পদার্থবিজ্ঞানে পিএইচডি উপাধি অর্জন করেন। তিনি ১৯১৭ থেকে ১৯৩৪ সাল পর্যন্ত এটিঅ্যান্ডটির উন্নয়ন ও গবেষণা বিভাগে কাজ করেন। তিনি ১৯৩৪ থেকে ১৯৫৪ সাল পর্যন্ত বেল ল্যাব্‌স নামক গবেষণা প্রতিষ্ঠানে কর্মরত ছিলেন। ৩৭ বছরের কর্মজীবনে তিনি ১৩৮টি কৃতিস্বত্ব (প্যাটেন্ট) লাভ করেন। 
বেল ল্যাবরেটরিজে প্রকৌশলী হিসেবে কাজ করার সময় নাইকুইস্ট তাপীয় কোলাহল ("জনসন-নাইকুইস্ট কোলহল"), পুনর্নিবেশ (ফিডব্যাক) বিবর্ধকসমূহের স্থিতিশীলতা,তারবার্তা (টেলিগ্রাফি), ফ্যাক্স, টেলিভিশন ও যোগাযোগ ক্ষেত্রের অন্যান্য গুরুত্বপূর্ণ সমস্যার উপরে তাৎপর্যপূর্ণ অবদান রাখেন। হার্বার্ট ই আইভস-এর সাথে একত্রে তিনি এটিঅ্যান্ডটি-র সর্বপ্রথম ফ্যাক্স যন্ত্রগুলি নির্মাণ করেন যেগুলি ১৯২৪ সালে জনসমক্ষে প্রকাশ করা হয়। ১৯৩২ সালে তিনি পুনর্নিবেশ বিবর্ধকগুলির স্থিতিশীলতা সংক্রান্ত কালোত্তীর্ণ গবেষণাপত্রটি প্রকাশ করেন। বর্তমানে পুনর্নিবেশ নিয়ন্ত্রণ তত্ত্বের উপরে সমস্ত পাঠ্যপুস্তকে নাইকুইস্ট স্থিতিশীলতা মানদণ্ড নামক বিষয়টি অন্তর্ভুক্ত। 
তথ্য সম্প্রচারের জন্য পটির প্রশস্ততা (ব্যান্ডউইড্‌থ) সংক্রান্ত আবশ্যকীয়তাগুলি নির্ধারণের উপরে নাইকুইস্ট যে প্রাথমিক তাত্ত্বিক গবেষণাকর্মগুলি সম্পাদন করেন, সেগুলিকে ভিত্তি হিসেবে ব্যবহার করা মার্কিন গণিতবিদ ক্লড শ্যানন এ-সংক্রান্ত গবেষণায় অগ্রগতি সাধন করেন এবং এর পরিণামে তথ্য তত্ত্বের সৃষ্টি হয়। বিশেষত নাইকুইস্ট এটি নির্ণয় করেন যে একক সময়ে একটি তারবার্তা প্রণালীর ভেতর দিয়ে অতিক্রমকারী স্বাধীন স্পন্দনের সংখ্যা ঐ প্রণালীর পটির প্রশস্ততার দ্বিগুণ পরিমাণ দ্বারা সীমায়িত। তিনি তাঁর গবেষণার ফলাফলগুলি "সার্টেন ফ্যাকটর্‌স অ্যাফেক্‌টিং টেলিগ্রাফ স্পিড" ("Certain factors affecting telegraph speed", "তারবার্তার দ্রুতির উপর প্রভাব বিস্তারকারী কিছু নিয়ামক") (১৯২৪) এবং "সার্টেন টপিক্‌স ইন টেলিগ্রাফ ট্রান্সমিশন থিওরি" ("Certain topics in Telegraph Transmission Theory", "তারবার্তা সম্প্রচার তত্ত্বের কিছু বিষয়") (১৯২৮). নামক দুইটি গবেষণাপত্রে প্রকাশ করেন। এই নিয়মটি বর্তমানে নাইকুইস্ট-শ্যানন উপপাদ্য নামে পরিচিত।
পাতি জলমুরগি

কমন জলমুরগি বা পাতি জলমুরগি ("Gallinula chloropus") (জলা চিকেন নামেও এরা পরিচিত) হল রেলিডি পরিবারের অন্তর্ভুক্ত একটি প্রজাতি। এদেরকে আফ্রিকা, ইউরোপ, এশিয়া এই তিনটি মহাদেশে সাধারণত দেখতে পাওয়া যায়।
এই জলমুরগিরা বিভিন্ন লতাপাতাযুক্ত জলাভুমি, পুকুর, খাল ইত্যাদি জায়গায় এদের দেখতে পাওয়া যায়। এই প্রজাতিটিকে মেরু অঞ্চলে, অথবা অনেক ক্রান্তীয় রেনফরেস্টে পাওয়া যায় না। এগুলো ছাড়া এই প্রজাতি রেলিডি পরিবারের অন্তর্ভুক্ত অন্যান্য প্রজাতির মতোই। শুধুমাত্র ইউরেশীয় কুট প্রজাতিটি এদের থেকে একটু আলাদা।
প্রচলিত ডাহুকের সাথে এরা খুব কাছাকাছি সম্পর্কযুক্ত, ২০১১ সালে আমেরিকান পক্ষীবিদ ইউনিয়ন এবং আন্তর্জাতিক পক্ষিবিজ্ঞানসম্বন্ধীয় কমিটি এর পরিসংখ্যান অনুযায়ী।
প্রায় ১৩ তম শতাব্দী থেকে এরা ইংরাজিবিশ্বে সংরক্ষিত রয়েছে। ইংরাজিতে এদেরকে বলা হয় "Common Moorhen"। যেখানে "moor" কথাটির অর্থ হল "marsh" যার একটা পুরনো অর্থ আছে। সবসময় এদেরকে জলাভুমিতে পাওয়া যায় না। এদের ইংরাজীতে একটি পুরনো নাম চালু আছে যা হল "Common Waterhen", যেটা পাখিটার বাসস্থানকে আরোও পরিষ্কার করে বুঝিয়ে দেয়।
এদের বিজ্ঞানসম্মত নাম "Gallinula chloropus" আসে ল্যাটিন শব্দ "Gallinula" (একটা ছোটো মুরগি) থেকে এবং গ্রীক শব্দ "chloropus" ("khloros" χλωρός সবুজ অথবা হলুদ, "pous" πούς পা).